Maako 10 | Baiblo ɔ Ngɛ Intanɛti ɔ Nɔ | New World Translation\nGba si himi kɛ gba mi pomi (1-12)\nYesu jɔɔ jokuɛ tsɔwi (13-16)\nNyumu niatsɛ ko sane bimi ɔ (17-25)\nNíhi nɛ a kɛ sãa afɔle ngɛ Matsɛ Yemi ɔ he (26-31)\nA gba Yesu gbenɔ ɔ kɛ fɔ si ekohu (32-34)\nBlɔ nya nɛ Yakobo kɛ Yohane bi ɔ (35-45)\nYesu ji kpɔmi nɔ́ ngɛ nihi babauu a he (45)\nA bli Batimeo hɛ yuyuilɔ ɔ hɛ ngmɛ (46-52)\n10 E te si ngɛ lejɛ ɔ, nɛ e po Yɔdan Pa a kɛ ba Yudea huzu ɔmɛ a nya. Asafo kuu ɔmɛ kpale ba bua a he nya ngɛ e ngɔ. Nɛ kaa bɔ nɛ e pɔɔ peemi ɔ, e kpale bɔni mɛ ní tsɔɔmi. 2 Kɛkɛ nɛ Farisi bi ɔmɛ ba e ngɔ kɛ juɛmi ɔ kaa a ma ba ka lɛ, nɛ a bi lɛ ke ji mlaa ngmɛɔ blɔ kaa nyumu kɛ e yo nɛ po gba mi. 3 E he nɔ ke: “Mɛni mlaa Mose wo nyɛ ɔ?” 4 A de ke: “Mose ngmɛ blɔ kaa nɔ ko ma nyɛ maa ngma gba mi pomi womi kɛ ha e yo nɛ e ngmɛɛ e he.” 5 Se Yesu de mɛ ke: “Akɛnɛ nyɛ tsui he wa he je nɛ e ngma kita nɛ ɔ ngɔ ha nyɛ ɔ nɛ. 6 Se kɛ je adebɔ sisije ɔ, ‘E bɔ mɛ nyumu kɛ yo. 7 Enɛ ɔ he je nɛ nyumu ma si e tsɛ kɛ e nyɛ, 8 nɛ mɛ ni enyɔ ɔmɛ a maa pee he lo kake’ ɔ nɛ, lɛɛ a pi ni enyɔ hu, mohu ɔ, he lo kake. 9 Enɛ ɔ he ɔ, nɔ́ nɛ Mawu ngɔ kɛ tsa a, ko ha nɛ adesa ko nɛ e gba mi.” 10 Be kpa hu nɛ a ngɛ we ɔ mi ɔ, kaseli ɔmɛ bɔni lɛ enɛ ɔ he sane bimi. 11 E de mɛ ke: “Nɔ fɛɛ nɔ nɛ e kɛ e yo maa po gba mi nɛ e ma ya ngɔ nɔ kpa a, e puɛ gba,* 12 nɛ ke e ba mi kaa benɛ yo ko kɛ e huno po gba mi se ɔ, e ya gba nɔ kpa a, yo ɔ puɛ gba.” 13 Jehanɛ ɔ, nihi kɛ jokuɛ tsɔwi bɔni e ngɔ bami konɛ e pɛtɛ a he, se e kaseli ɔmɛ kã a hɛ mi. 14 Benɛ Yesu na nɔ́ nɛ ɔ, e mi mi fu nɛ e de mɛ ke: “Nyɛ ha jokuɛ tsɔwi ɔmɛ blɔ nɛ a ba ye ngɔ; nyɛ ko bɔ mɔde kaa nyɛ maa tsi mɛ blɔ, ejakaa nihi kaa kikɛ nɛ ɔmɛ a nɔ́ ji Mawu Matsɛ Yemi ɔ nɛ. 15 I ngɛ nyɛ dee ngɛ anɔkuale mi ke, nɔ fɛɛ nɔ nɛ e he we Mawu Matsɛ Yemi ɔ kaa bɔ nɛ jokuɛ nyafii maa pee ɔ, e be mi sɛe gblegbleegble.” 16 Kɛkɛ nɛ e fua jokuɛwi ɔmɛ nɛ e ngɔ e ninehi kɛ pue a nɔ, nɛ e bɔni mɛ jɔɔmi. 17 Benɛ e ngɛ blɔ nɔ kɛ yaa a, nyumu ko tu fo kɛ ba e ngɔ nɛ e ba kpla si ngɛ e hɛ mi nɛ e bi lɛ ke: “Tsɔɔlɔ Kpakpa, mɛni nɛ e sa kaa ma pee konɛ ma ná neneene wami?” 18 Yesu de lɛ ke: “Mɛni he je nɛ o tsɛ mi ke nɔ kpakpa a? Nɔ ko be nɛ e ji nɔ kpakpa kaa ja Mawu pɛ. 19 O le kita amɛ: ‘Koo gbe nɔmlɔ, ko puɛ gba, koo ju, koo ye lakpa odase, koo fia ojo, buu o tsɛ kɛ o nyɛ.’” 20 Nyumu ɔ de lɛ ke: “Tsɔɔlɔ, i ye ní nɛ ɔmɛ tsuo a nɔ kɛ je ye jokuɛwi a si tɔɔ.” 21 Yesu hyɛ lɛ nɛ e ná suɔmi ha lɛ, nɛ e de lɛ ke, “E piɛ mo nɔ́ kake: Yaa nɛ o ya jua níhi nɛ o ngɛ ɔ nɛ o ngɔ kɛ ha ohiatsɛmɛ, nɛ o ma ná juetli ngɛ hiɔwe; konɛ o ba pee ye se nyɛɛlɔ.” 22 Benɛ e nu munyu nɛ ɔ, e hao, nɛ e kɛ aywilɛho pue nɔ kɛ ho, ejakaa e ngɛ ní babauu. 23 Benɛ Yesu hyɛ ni ɔmɛ kɛ kpe ɔ, e de e kaseli ɔmɛ ke: “E he maa wa wawɛɛ nitsɛ kɛ ha nihi nɛ a ngɛ sika a kaa a maa sɛ Mawu Matsɛ Yemi ɔ mi!” 24 Se nɔ́ nɛ e de ɔ pee e kaseli ɔmɛ nyakpɛ. Kɛkɛ nɛ Yesu de mɛ ke: “Bimɛ, e he maa wa wawɛɛ nitsɛ kaa nɔ ko maa sɛ Mawu Matsɛ Yemi ɔ mi! 25 E ngɛ gbɔjɔɔ ha afukpɔngɔ kaa e maa gu abui hɛ ngmɛ mi pe kaa niatsɛ maa sɛ Mawu Matsɛ Yemi ɔ mi.” 26 Enɛ ɔ pee mɛ nyakpɛ wawɛɛ nitsɛ nɛ a bi lɛ* ke: “Lɛɛ mɛnɔ yi wami nɛ a ma nyɛ ma he mɔ?” 27 Yesu hyɛ mɛ too nɛ e de ke: “Ngɛ nimli a blɔ fa mi ɔ, e be hie peemi, se pi jã nɛ e ji ngɛ Mawu blɔ fa mi, ejakaa Mawu lɛɛ e nyɛɔ peeɔ nɔ́ fɛɛ nɔ́.” 28 Petro bɔni lɛ demi ke: “Hyɛ! Wa si níhi tsuo nɛ wa ba nyɛɛ o se.” 29 Yesu de ke: “Ngɛ anɔkuale mi ɔ, i ngɛ nyɛ dee ke nɔ ko be nɛ e si we aloo nyɛmimɛ nyumuhi aloo nyɛmimɛ yihi aloo nyɛ aloo tsɛ aloo bimɛ aloo ngmɔhi ngɛ imi kɛ sane kpakpa a he, 30 nɛ́ e nine be nɔ sue kɛ bɔ he si 100 amlɔ nɛ ɔ ngɛ be nɛ ɔ mi—wehi, nyɛmimɛ nyumuhi, nyɛmimɛ yihi, nyɛmɛ, bimɛ, kɛ ngmɔhi, nɛ́ yi mi wami hu piɛɛ he—kɛ neneene wami ngɛ níhi a blɔ nya tomi* nɛ ma a mi. 31 Se hlami sɛli babauu ma ba pee sekpɛtsɛmɛ, nɛ sekpɛtsɛmɛ ma ba pee hlami sɛli.” 32 Jehanɛ ɔ, a pue nɔ nɛ a ngɛ kuɔe kɛ yaa Yerusalɛm, nɛ Yesu sɛ a hlami, nɛ a nya kpɛ a he, nɛ ni nɛmɛ nɛ a nyɛɛ e se ɔ bɔni gbeye yemi. Nɛ e ngɔ Ni Nyɔngma Kɛ Enyɔ ɔmɛ kɛ ya se ekohu nɛ e bɔni mɛ níhi nɛ maa ba e nɔ ɔ demi. E de mɛ ke: 33 “Hyɛ! Wa ngɛ kuɔe kɛ yaa Yerusalɛm, nɛ a maa ngɔ nɔmlɔ Bi ɔ kɛ wo osɔfo nikɔtɔma amɛ kɛ womi ngmali ɔmɛ a dɛ mi. A maa bu lɛ gbenɔ fɔ, nɛ a maa ngɔ lɛ kɛ ha nihi nɛ a je je ma amɛ a mi ɔ, 34 nɛ nimli nɛ ɔmɛ maa ye e he fɛu nɛ a ma su lada ngɔ pue e nɔ nɛ a maa fiaa lɛ kpa nɛ a maa gbe lɛ, se ngɛ ligbi etɛne ɔ nɔ ɔ, e maa te si.” 35 Zebedeo binyumu ɔmɛ nɛ ji Yakobo kɛ Yohane ba e ngɔ nɛ a ba de lɛ ke: “Tsɔɔlɔ, nɔ́ fɛɛ nɔ́ nɛ wa ma bi mo ɔ, wa suɔ kaa o pee ha wɔ.” 36 E bi mɛ ke: “Mɛni nyɛ suɔ nɛ ma pee ha nyɛ?” 37 A he nɔ ke: “Ha wɔ he blɔ konɛ wa ti nɔ kake nɛ e hi si ngɛ o hiɔ nɔ, nɛ nɔ kake hu nɛ e hi si ngɛ o muɔ nɔ ngɛ o hɛ mi nyami ɔ mi.” 38 Se Yesu de mɛ ke: “Nyɛ li nɔ́ nɛ nyɛ ngɛ bie ɔ. Anɛ nyɛ ma nyɛ maa nu kplu ɔ nɛ i ngɛ nue ɔ, aloo nyɛ ma nyɛ ma ha nɛ a baptisi nyɛ kɛ baptisimi nɛ a ngɛ mi baptisie ɔ lo?” 39 A he nɔ ke: “Wa ma nyɛ.” Kɛkɛ nɛ Yesu de mɛ ke: “Kplu nɛ i ngɛ nue ɔ, nyɛ maa nu, nɛ baptisimi nɛ a ngɛ mi baptisie ɔ, a maa baptisi nyɛ. 40 Se kaa nɔ ko maa hi si ngɛ ye hiɔ nɔ aloo ye muɔ nɔ ɔ lɛɛ, pi ye blɔ nya ji lɔ ɔ, mohu ɔ, e ngɛ kɛ ha nihi nɛ a dla ngɔ to ɔ.” 41 Benɛ ni nyɔngma amɛ nɛ a piɛ ɔ nu nɔ́ nɛ ɔ he ɔ, a mi mi fu Yakobo kɛ Yohane. 42 Se Yesu tsɛ mɛ kɛ ba e ngɔ nɛ e de mɛ ke: “Nyɛ le kaa nihi nɛ a buɔ mɛ kaa je ma amɛ a nɔ yeli ɔ yeɔ a nɔ, nɛ a nimli ngua amɛ yeɔ a nɔ kɛ he wami. 43 E sɛ nɛ e ba jã ngɛ nyɛ kpɛti; mohu ɔ, nɔ fɛɛ nɔ nɛ e suɔ kaa e pee nɔmlɔ ngua ngɛ nyɛ kpɛti ɔ, e sa nɛ e pee nyɛ sɔmɔlɔ, 44 nɛ nɔ fɛɛ nɔ nɛ e suɔ kaa e ye kekleekle blɔ he ngɛ nyɛ kpɛti ɔ, e sa nɛ e pee nyɛ tsuo nyɛ nyɔguɛ. 45 Ejakaa benɛ nɔmlɔ Bi ɔ po ba a, pi nɛ e ba kaa a sɔmɔ lɛ, mohu ɔ, e ba konɛ e ba sɔmɔ nɛ e ngɔ e wami* kɛ ha kaa kpɔmi nɔ́ nɛ e kɛ kpɔ̃ nihi babauu.” 46 Enɛ ɔ se ɔ, a ba Yɛriko. Se benɛ e kɛ e kaseli ɔmɛ kɛ nihi nɛ a he hiɛ saii ngɛ Yɛriko ma a mi jee ɔ, Batimeo (Timeo binyumu ɔ), nɛ ji hɛ yuyuilɔ ko nɛ e baa ní ɔ hii si ngɛ gbɛjegbɛ ɔ he. 47 Benɛ e nu kaa Yesu, nɛ ji Nazarɛt no ɔ lɛ e bee ɔ, e bɔni ngmlaa kpami ke: “Yesu, David Bi, naa mi mɔbɔ!” 48 Enɛ ɔ he ɔ, nihi fuu bɔni kuɛmi kɛ bɔni lɛ womi nɛ a de lɛ ke e pee kɔ̃, se e ya nɔ nɛ e ngɛ ngmlaa kpae wawɛɛ po pe kekle ɔ ke: “David Bi, naa mi mɔbɔ!” 49 Enɛ ɔ he ɔ, Yesu da si nɛ e de ke: “Nyɛ tsɛ lɛ ha mi.” Kɛkɛ nɛ a tsɛ hɛ yuyuilɔ ɔ nɛ a de lɛ ke: “Ná tsui! Tee si; e ngɛ mo tsɛe.” 50 Benɛ e sake tade nɛ e wo ngɛ e tade ɔ nɔ ɔ ngɔ fɔ he ɔ, e te si pam, nɛ e ya Yesu ngɔ. 51 Kɛkɛ nɛ Yesu bi lɛ ke: “Mɛni o suɔ nɛ ma pee ha mo?” Nyumu ɔ nɛ e hɛ ngmɛ yu ɔ de lɛ ke: “Rabboni,* ha nɛ ma hyɛ nɔ́ ekohu.” 52 Kɛkɛ nɛ Yesu de lɛ ke: “Moo ya. O hemi kɛ yemi ɔ tsa mo.” Nɛ amlɔ nɔuu ɔ, e bɔni nɔ́ hyɛmi, nɛ e bɔni e se nyɛɛmi ngɛ gbɛjegbɛ ɔ nɔ.\n^ Hela, “e puɛ gba kɛ si e yo ɔ.”\n^ E ma nyɛ maa pee kaa “a sibi.”\n^ E sisi ji, “Tsɔɔlɔ.”


1 Samuel 13 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nSaul hala asraafoi (1-4)\nSaul ye etsuinaa sane (5-9)\nSamuel jaje Saul (10-14)\nIsraelbii lɛ bɛ tawuu nii (15-23)\n13 Saul eye afii . . .* be ni ebatsɔ maŋtsɛ lɛ,+ ni eye Israel nɔ afii enyɔ. 2 Kɛkɛ ni Saul hala hii 3,000 yɛ Israel; hii nɛɛ ateŋ mɛi 2,000 fata Saul he yɛ Mikmash kɛ agbɛnɛ hu yɛ Betel gɔji lɛ anɔ, ni amɛteŋ mɛi 1,000 hu fata Yonatan+ he yɛ Gibea,+ yɛ Benyamin. Ewo mɛi ni eshwɛ lɛ gbɛ, ni amɛteŋ mɔ fɛɛ mɔ tee emama tsũ mli. 3 Kɛkɛ ni Yonatan yagbe Filistibii+ lɛ asraafoi ni yɔɔ Geba+ lɛ, ni Filistibii lɛ nu he. Ni Saul hã akpã tɛtɛrɛmantɛrɛ*+ kɛfo shikpɔŋ lɛ nɔ fɛɛ akɛ: “Hebribii lɛ abo toi!” 4 Israel fɛɛ nu sane lɛ, akɛ: “Saul egbe Filistibii lɛ asraafoi komɛi, ni no hewɔ lɛ, Israel he miije fu kɛmiiwo Filistibii lɛ.” No hewɔ lɛ, abua maŋbii lɛ anaa koni amɛbanyiɛ Saul sɛɛ yɛ Gilgal.+ 5 Filistibii lɛ hu bua amɛhe naa koni amɛkɛ Israel awu, amɛhiɛ ta shwiilii 30,000 kɛ okpɔŋɔnɔtaralɔi 6,000, ni amɛsraafoi lɛ ayi fa babaoo tamɔ ŋshɔnaa shia;+ ni amɛkwɔ kɛba ni amɛbabɔ nsara yɛ Mikmash yɛ Bet-aven+ bokãgbɛ. 6 Ni Israel hii lɛ na akɛ amɛhe eka mli, ejaakɛ ta lɛ naa wa hã amɛ tsɔ;* no hewɔ lɛ, maŋbii lɛ yateetee amɛhe yɛ tɛkploi amli,+ bui amli, tɛsai amli, bui ni yɔɔ shikpɔŋ lɛ shishi lɛ amli, kɛ bui ni atoɔ nu yɛ mli lɛ amli. 7 Hebribii lɛ ekomɛi po fo Yordan Faa lɛ kɛtee Gad kɛ Gilead shikpɔŋ lɛ nɔ.+ Shi be nɛɛ mli fɛɛ lɛ, Saul yɛ Gilgal lolo, ni ŋmiŋmi emɔmɔ mɛi ni nyiɛ esɛɛ lɛ fɛɛ. 8 Etee nɔ emɛ gbii kpawo kɛyashi be ni Samuel eto lɛ, shi Samuel baaa Gilgal, ni mɛi lɛ fɛɛ miije ehe kɛmiiya. 9 Naagbee lɛ Saul kɛɛ akɛ: “Nyɛkɛ shãa afɔle lɛ kɛ naanyobɔɔ afɔlei lɛ abahãa mi.” Ni eshã shãa afɔle lɛ.+ 10 Shi be ni eshã shãa afɔle lɛ egbe naa nɔŋŋ ni Samuel bashɛ shi. No hewɔ lɛ, Saul tee koni ekɛ lɛ ayakpe ni eŋa* lɛ. 11 Kɛkɛ ni Samuel bi akɛ: “Mɛni ofee nɛɛ?” Saul here nɔ akɛ: “Mina akɛ maŋbii lɛ miije mihe kɛmiiya,+ ni obaaa yɛ be ni ato lɛ naa, ni Filistibii lɛ miibua amɛhe naa yɛ Mikmash.+ 12 No hewɔ lɛ, mikɛɛ mihe akɛ, ‘Filistibii lɛ baakpeleke shi kɛba ni amɛkɛ mi abawu yɛ Gilgal, ni mitaoko Yehowa hiɛ dromɔ.’ No hewɔ lɛ, minu he akɛ esa akɛ mashã shãa afɔle lɛ.” 13 Kɛkɛ ni Samuel kɛɛ Saul akɛ: “Oye kwashiai asane. Oyeko kitã ni Yehowa, o-Nyɔŋmɔ lɛ wo bo lɛ nɔ.+ Eji oye nɔ kulɛ, Yehowa baahã omaŋtsɛyeli lɛ ama shi shiŋŋ yɛ Israel kɛya naanɔ. 14 Shi amrɔ nɛɛ omaŋtsɛyeli lɛ damɔŋ shi.+ Yehowa baatao etsuinaa nuu,+ ni Yehowa baahã enyiɛ emaŋbii lɛ ahiɛ,+ ejaakɛ oyeee kitã ni Yehowa wo bo lɛ nɔ.”+ 15 Kɛkɛ ni Samuel te shi ni ekwɔ kɛjɛ Gilgal kɛtee Gibea yɛ Benyamin, ni Saul kane mɛi lɛ; mɛi ni kɛ lɛ yɔɔ lolo lɛ ayibɔ aaafee hii 600.+ 16 Saul, ebinuu Yonatan, kɛ mɛi ni fata amɛhe lolo lɛ yɛ Geba+ yɛ Benyamin, ni Filistibii lɛ hu ebabɔ nsara yɛ Mikmash.+ 17 Ni asraafoi akui etɛ fãa kpo kɛjɛɔ Filistibii lɛ nsara lɛ mli koni amɛyaloo Israelbii lɛ anii. Kuu kome yiɔ gbɛ ni yaa Ofra lɛ nɔ, kɛyaa Shual shikpɔŋ lɛ nɔ; 18 kuu kroko yiɔ Bet-horon+ gbɛ lɛ nɔ; ni kuu ni ji etɛ lɛ yiɔ gbɛ ni yaa husu ni kã Zeboim jɔɔ lɛ hiɛ lɛ nɔ kɛyaa ŋa lɛ nɔ gbɛ. 19 No mli lɛ, dade sɔ̃lɔ ko kwraa bɛ Israel shikpɔŋ lɛ nɔ fɛɛ, ejaakɛ Filistibii lɛ ekɛɛ akɛ: “Kɛjeee nakai lɛ, Hebribii lɛ baafee klantei loo akpɔlɔi.” 20 No hewɔ lɛ, Israelbii lɛ fɛɛ kpelekeɔ shi kɛyaa Filistibii lɛ aŋɔɔ koni amɛyajɔɔ amɛtsina kɔii lɛ anaa dadei kɛ piŋkasei kɛ lemai kɛ nikpamɔ kaklai lɛ anaa yɛ jɛmɛ. 21 Bɔ ni aheɔ kɛ́ ajɔɔ tsina kɔii anaa dadei kɛ piŋkasei kɛ dadei ni hiɛ nyanyɔji etɛ kɛ lemai anaa ji pim,* ni nakai nɔŋŋ aheɔ kɛ́ asaa tsinakplamɔ tso.* 22 Ni gbi fɛɛ gbi ni abaawu ta lɛ, mɛi ni fata Saul kɛ Yonatan he lɛ ateŋ mɔ ko mɔ ko ehiɛɛɛ klante loo akpɔlɔ;+ Saul kɛ ebinuu Yonatan pɛ yɔɔ tawuu nibii. 23 No mli lɛ, Filistibii lɛ asraafoi komɛi eje kpo kɛtee tsɔmɔhe ni yɔɔ Mikmash jɔɔ lɛ mli lɛ.+\n^ Anaaa yibɔ lɛ yɛ Hebri niŋmai lɛ amli.\n^ Loo “ejaakɛ aahao amɛ.”\n^ Eji blema nsɛni tɛ, ni etsiimɔ aaafee shekel mlijai etɛ mli enyɔ.


Maŋtsɛ Yosia Sumɔ Nyɔŋmɔ Mla Lɛ | Biblia Mli Nikasemɔi Kɛhã Gbekɛbii\nYosia Sumɔ Nyɔŋmɔ Mla Lɛ\nYosia batsɔ Yuda maŋtsɛ be ni eye afii kpaanyɔ. Nakai beiaŋ lɛ, Yudabii lɛ miijá amagai, ni amɛmiifee majik. Be ni Yosia ye afii 16 lɛ, ekase bɔ ni asɔmɔɔ Yehowa jogbaŋŋ. Be ni eye afii 20 lɛ, ebɔi amagai kɛ afɔleshaa latɛi fɛɛ ni yɔɔ maŋ lɛ mli lɛ fitemɔ. Kɛkɛ ni be ni eye afii 26 lɛ, eto gbɛjianɔ koni asaa Yehowa sɔlemɔ shĩa lɛ.\nBe ni asaa sɔlemɔ shĩa lɛ, osɔfonukpa Hilkia yana Yehowa Mla wolo lɛ. Eeenyɛ efee akɛ, nɔ ni Mose diɛŋtsɛ ŋma lɛ eyana lɛ. Shafan, ni ji maŋtsɛ lɛ woloŋmalɔ lɛ, kɛ wolo lɛ ba ni ebabɔi kanemɔ waa koni maŋtsɛ lɛ anu. Be ni Maŋtsɛ Yosia nu nibii ni awie yɛ Mla lɛ mli lɛ, ena akɛ emaŋbii lɛ egbo Yehowa nɔ toi afii pii. No hewɔ lɛ, ekɛɛ Hilkia akɛ: ‘Yehowa mli efu wɔ waa. Yaa ni oyakpa lɛ fai. Ebaatsɔɔ wɔ nɔ ni wɔfee.’ Yehowa tsɔ gbalɔyoo Hulda nɔ ekɛ amɛ wie. Ekɛɛ amɛ akɛ: ‘Yudabii lɛ eshi mi. Magbala amɛtoi, shi mifeŋ nakai be ni Yosia kã he eyeɔ maŋtsɛ, ejaakɛ eba ehe shi.’\nBe ni abakɛɛ Maŋtsɛ Yosia nɔ ni Yehowa ewie lɛ, etee sɔlemɔ shĩa lɛ, ni ehã atsɛ Yudabii lɛ fɛɛ kɛba. Kɛkɛ ni ekane Yehowa Mla lɛ waa ehã amɛ fɛɛ. Yosia kɛ maŋbii lɛ fɛɛ wo Yehowa shi akɛ, amɛbaabo lɛ toi yɛ nɔ fɛɛ nɔ mli.\nYudabii lɛ yeko Hehoo lɛ afii babaoo. Shi be ni Yosia kane Mla lɛ, ena akɛ esa akɛ aye Hehoo lɛ daa afi. No hewɔ lɛ, ekɛɛ maŋbii lɛ akɛ: ‘Wɔbaaye Hehoo lɛ wɔhã Yehowa.’ Kɛkɛ ni eto gbɛjianɔ koni ashã afɔlei babaoo, ni eto mɛi ahe gbɛjianɔ koni amɛlá yɛ sɔlemɔ shĩa lɛ. No sɛɛ lɛ, maŋ lɛ ye Hehoo lɛ, kɛkɛ ni amɛye Blodo Ni Ashikishaŋ-sha Bɛ Mli Gbi Jurɔ lɛ hu gbii kpawo. Kɛjɛ Samuel beiaŋ aahu kɛbashi nakai beiaŋ lɛ, ayeko Hehoo ni tamɔ nakai pɛŋ. Yosia sumɔ Nyɔŋmɔ Mla lɛ kɛ etsui fɛɛ. Ani bo hu onáa miishɛɛ kɛ́ ookase Yehowa he nii?\n“Owiemɔ lɛ ji kane kɛhã minane, kɛ la hu yɛ migbɛ nɔ.”—Lala 119:105\nSanebimɔi: Be ni Maŋtsɛ Yosia nu Nyɔŋmɔ Mla lɛ, mɛni efee? Te Yehowa nu he ehã tɛŋŋ yɛ Yosia he?\n2 Maŋtsɛmɛi 21:26; 22:1–23:30; 2 Kronika 34:1–35:25\nYosia He Sane\nEyɛ mli akɛ etsɛ efeee nɔkwɛmɔnɔ kpakpa moŋ, Yosia hala akɛ ebaasɔmɔ Nyɔŋmɔ. Mɛni ye ebua lɛ ni efee jalɛ nii?\nYosia Bɔ Nanemɛi Kpakpai\nBiblia lɛ kɛɔ wɔ akɛ no mli lɛ, ewa waa kɛha Yosia akɛ ebaafee nɔ ni ja. Kasemɔ bɔ ni enanemɛi lɛ ye amɛbua lɛ lɛ he nii.\nKɛmaje Mɔ Ko Kɛmaje Mɔ Ko Yosia Sumɔ Nyɔŋmɔ Mla Lɛ\nlfb nikasemɔ 56 bf. 134-135


Mɛni Hewɔ Yehowa Bɔ Wɔ?\nKANEMƆ YƐ Albania Altai Armenia (West) Bashkir Blɔfo Cebuano Chinese Mandarin (Simplified) Chinese Mandarin (Traditional) Croatia Czech Czech Mumuii Awiemɔ Denmark Dutch Ecuador Mumuii Awiemɔ Estonia Ewe Faroese Finland French French Mumuii Awiemɔ Ga Germany Germany Mumuii Awiemɔ Greenland Hebri Hela Hiligaynon Hindi Hungary Hungary Mumuii Awiemɔ Iloko Indonesia Italia Japan Japan Mumuii Awiemɔ Kirghiz Korea Korea Mumuii Awiemɔ Laos Latvia Lithuania Macedonia Malayalam Myanmar New Zealand Mumuii Awiemɔ Norway Norway Mumuii Awiemɔ Persia Poland Poland Mumuii Awiemɔ Portugal Mumuii Awiemɔ Portuguese (Brazil) Quechua (Bolivia) Romania Russia Russia Mumuii Awiemɔ Serbia (Roma) Serbian (Cyrillic) Sinhala Slovak Slovenia Spania Swahili Sweden Swedish Mumuii Awiemɔ Swiss German Mumuii Awiemɔ Tagalog Tamil Thailand Twi Ukrain Uzbek Venezuela Mumuii Awiemɔ\nMaŋtsɛ Salomo pɛi sanebimɔ ni tsɔɔ shishinumɔ ni yɔɔ wala sɛɛ lɛ mli\nMƐNI Yehowa ni oooná ole lɛ lɛ baatsɔɔ kɛha bo? Kɛfata nibii krokomɛi ahe lɛ, no baatsɔɔ hetoo ni aaaná aha sanebimɔ ni ji: ‘Mɛni hewɔ miyɔɔ biɛ?’ ní ewa waa kɛha gbɔmɛi akpekpei toi akpei abɔ ákɛ amɛaanu shishi lɛ. Ekolɛ osusu he pɛŋ be ko ni eho nɛ. Maŋtsɛ nilelɔ ko ni yɔɔ nii babaoo “fe . . . maŋtsɛmɛi fɛɛ” yɛ egbii lɛ amli lɛ pɛi nakai sanebimɔ ni kɔɔ shishinumɔ ni esa akɛ aná yɛ shihilɛ he lɛ mli. (2 Kronika 9:22; Jajelɔ 2:1-13) Nɛkɛ maŋtsɛ nɛɛ ni ji Salomo ná hewalɛ kpele, ninámɔ babaoo, ni efe mɔ fɛɛ mɔ kɛ nilee. Mɛni jɛ eniiamlipɛimɔ lɛ mli kɛba? “Nyɛhaa wɔboa saji lɛ fɛɛ naagbee toi: She Nyɔŋmɔ gbeyei ni oye ekitai lɛ anɔ! shi enɛ ji gbɔmɛi fɛɛ agbɛnaa.” (Jajelɔ 12:13) Akɛni Salomo niiashikpamɔ lɛ fe mɛi pii anɔ̃ kwraa hewɔ lɛ, kɛ hoo kwraa lɛ, esa akɛ wɔsusu bɔ ni emu sane naa eha lɛ he.—Jajelɔ 2:12.\n2 Nyɔŋmɔ gbeyeishemɔ ni Salomo wie he lɛ jeee mumɔŋ hewalɛ ko ni aleee lɛ he gbeyeishemɔ ni esaaa. Shi moŋ, eji gbeyeishemɔ kpakpa ni tsɔɔ mɔ ko ni osumɔɔ lɛ waa lɛ ni osumɔɔɔ ni ofeɔ nɔ ni esaaa ehiɛ. Kɛ osumɔɔ mɔ ko waa diɛŋtsɛ lɛ, eka shi faŋŋ akɛ osumɔɔ ni osa nakai mɔ lɛ hiɛ yɛ bei fɛɛ mli ni otsi ohe kɛjɛ nɔ fɛɛ nɔ ni kɛ́ ofee ni baanyɛ atɔ̃ enɔ lɛ he. Yɛ be mli ni obanáa suɔmɔ ohaa Yehowa lɛ, obaanu he nakai nɔŋŋ yɛ ehe.\n3 Kɛtsɔ Biblia lɛ kanemɔ nɔ lɛ, obaanyɛ okase nɔ ni wɔ Bɔlɔ lɛ sumɔɔ kɛ nɔ ni esumɔɔɔ kɛ agbɛnɛ yiŋtoo ni ehiɛ yɛ shikpɔŋ lɛ bɔɔ he. Yɛ be mli ni Biblia lɛ wieɔ Yehowa he akɛ “mɔ ni shɔ̃ shikpɔŋ lɛ ni efee” lɛ, etsɛ́ lɛ hu akɛ ‘Mɔ ni kɛma shi, ni ebɔɔɔ lɛ efolo, shi eshɔ̃ lɛ ni ahi nɔ.’ (Yesaia 45:18) Yehowa saa shikpɔŋ lɛ koni adesai ahi nɔ, ni esa akɛ amɛkwɛ shikpɔŋ lɛ nɔ kɛ bɔɔ nii fɛɛ ni yɔɔ nɔ lɛ hu. (1 Mose 1:28) Shi ani nakai yiŋtoo lɛ pɛ hewɔ ni Yehowa bɔ adesai—koni amɛtsɔmɔ nii anɔkwɛlɔi?\nAdam kɛ Hawa ná amɛkɛ Nyɔŋmɔ teŋ wekukpaa kpakpa\n4 Dabi, yiŋtoo ko ni nɔ kwɔ kwraa fe nakai yɛ. Wekukpaa kpakpa bakã klɛŋklɛŋ gbɔmɔ ni ji Adam kɛ Yehowa teŋ. Kulɛ Adam nyɛɔ ekɛ Bɔlɔ lɛ wieɔ tɛ̃ɛ. Kulɛ enyɛɔ eboɔ nɔ ni Nyɔŋmɔ kɛɔ lɛ lɛ toi ni ekɛɔ Yehowa nɔ ni esusuɔ yɛ sane he. (1 Mose 1:28-30; 3:8-13, 16-19; Bɔfoi lɛ Asaji 17:26-28) No hewɔ lɛ, kulɛ Adam kɛ eŋa Hawa yɛ hegbɛ kpele ni amɛkɛaaná amɛle Yehowa jogbaŋŋ ni amɛná amɛkɛ lɛ teŋ wekukpaa ni mli wa waa diɛŋtsɛ. Kulɛ Yehowa ni amɛaaná amɛle lɛ ni amɛkase lɛ lɛ baaha amɛshihilɛi afee nɔ ni yɔɔ miishɛɛ, ejaakɛ eji ‘miishɛɛ Nyɔŋmɔ.’ (1 Timoteo 1:11) Ákɛ Nyɔŋmɔ “ni ŋɔɔ nibii fɛɛ ehaa wɔ babaoo ákɛ wɔye mli ŋɔɔmɔ lɛ,” Yehowa kɛ klɛŋklɛŋ gbɔmɔ lɛ wo paradeiso ní atsɛ́ɔ jɛmɛ akɛ Eden trom lɛ mli kɛ gbɛkpamɔ akɛ ebaahi shi kɛya naanɔ.—1 Timoteo 6:17; 1 Mose 2:8, 9, 16, 17.\nMɛni nii amlipɛimɔ ni afee yɛ adesa wala yibii ahe nyɛsɛɛ nɛɛ lɛ tsɔɔ?\n5 Kɛya naanɔ? Ekolɛ obaajie susumɔ ni oooná akɛ abaaná naanɔ wala lɛ kɛjɛ ojwɛŋmɔ mli akɛ nɔ ni jwɛŋmɔ bɛ mli, shi ani nakai eji? Jeŋ nilelɔi heɔ yeɔ akɛ agbɛnɛ amɛná nilee babaoo yɛ nibii ni haa wala yibii gbɔlɔɔ lɛ mli. Hewalɛ ni tsɔɔ sui ni akɛfɔɔ mɔ lɛ mli nibii bibii ni atsɛɔ nomɛi akɛ telomere srɔtoi, ní bumɔɔ chromosome (nibii ni hewalɛ ni tsɔɔ sui lɛ yɔɔ mli) lɛ asɛɛ lɛ feɔ kukuji be fɛɛ be ni wala yibii amli gbálaa lɛ. Beni wala yibii lɛ ejara emli 50 kɛyashi 100 sɛɛ lɛ, etɔɔ telomere srɔtoi lɛ ni ekpaa emlijaramɔ. Shi kɛlɛ, nyɛsɛɛ nɛɛ jeŋ nilee saji amlipɛimɔ ni afee lɛ tsɔɔ akɛ yɛ enzyme (hewalɛ ni tsakeɔ tsofai amli) ni atsɛɔ lɛ telomerase lɛ yelikɛbuamɔ naa lɛ, adesa wala yibii lɛ baanyɛ ajara emli kɛtsara nɔ aahu. Eyɛ mli akɛ nɛkɛ nii amlipɛimɔ nɛɛ etsɔɔɔ akɛ Yehowa haa anáa naanɔ wala kɛtsɔɔ enzyme pɔtɛɛ nɛɛ nɔ moŋ, shi etsɔɔ nɔ kome: Naanɔ wala he susumɔ lɛ jeee nɔ ni jwɛŋmɔ bɛ mli!\n6 Hɛɛ, anyɛɔ aheɔ Biblia mli sane ni tsɔɔ akɛ abɔ klɛŋklɛŋ adesai gbalashihilɛ mli hefatalɔi lɛ koni amɛhi shi kɛya naanɔ lɛ ayeɔ. Kulɛ esa akɛ adesai adara yɛ amɛkɛ Yehowa teŋ wekukpaa mli kɛya naanɔ. Kulɛ esa akɛ amɛtswa amɛkɛ amɛŋwɛi Tsɛ lɛ teŋ wekukpaa ni mli wa amɛma shi, yɛ be mli ni amɛle yiŋtoo ni eyɔɔ kɛha adesai ni yɔɔ shikpɔŋ nɔ kɛ ekɛ nitsumɔ jogbaŋŋ lɛ. Kulɛ esaaa akɛ amɛtsuɔ nii dɛŋdɛŋ yɛ amɛshihilɛ mli. Adam kɛ Hawa ná gbɛkpamɔ ni yɔɔ naakpɛɛ akɛ amɛkɛ shwiei ni yɔɔ miishɛɛ ni yeɔ emuu aaawo shikpɔŋ nɔ obɔ. Kulɛ amɛbaaná nitsumɔ kpakpa ni shishinumɔ yɔɔ mli ni amɛaatsu kɛya naanɔ. Kulɛ no baafee shihilɛ ni haa amɛnáa miishɛɛ diɛŋtsɛ!—1 Mose 1:28.\n1. Te Salomo kɛ sane lɛ ba naagbee eha tɛŋŋ yɛ shishinumɔ ni yɔɔ wala sɛɛ lɛ he?\n2. Mɛni Nyɔŋmɔ gbeyeishemɔ tsɔɔ?\n3. Mɛni ji yiŋtoo hewɔ ni Yehowa bɔ adesai?\n4. Kulɛ mɛni baaha adesa shihilɛ afee nɔ ni yɔɔ miishɛɛ?\n5, 6. Te osusuɔ naanɔ wala he ohaa tɛŋŋ, ni mɛni hewɔ?


Gbalɔ Yona Kase Nii Kɛjɛ Etɔmɔi Amli | Anɔkwa Hemɔkɛyeli\nYITSO NYƆŊMA KƐ ETƐ\nEkase Nii Kɛjɛ Etɔmɔi Amli\n1, 2. (a) Mɛni Yona kɛba lɛ diɛŋtsɛ kɛ amlakui ni yɔɔ lɛlɛ lɛ mli lɛ anɔ? (b) Mɛɛ gbɛ nɔ Yona sane lɛ baanyɛ aye abua wɔ?\nEJI Yona baanyɛ kulɛ, ebaaha gbɛɛmɔi ni naa wala lɛ aŋmɛ dɛmm. Jeee ahum ni tswaa gbeyeigbeyei ni shimɔɔ meele lɛ kpãi lɛ; loo ŋshɔkei ni nɔ kwɔlɔ ni shimɔɔ meele lɛ hewɔ ni ha etsei lɛ wɔtsɔwɔtsɔi tamɔ ebaajwara lɛ ji naagba lɛ. Dabi kwraa, nɔ ni gbaa Yona naa tuuntu ji bɔ ni amlakui lɛ kɛ kudɔɔtsɛ lɛ bolɔɔ beni amɛbɔɔ mɔdɛŋ amɛkudɔ meele lɛ koni ekashiu lɛ. Yona nu he akɛ bɔ fɛɛ bɔ ni fee lɛ, amlakui lɛ baagboi—ni enɛ fɛɛ jɛ lɛ!\n2 Mɛni kɛ Yona yawo amanehulu nɛɛ mli? Yɛ ekɛ Yehowa, e-Nyɔŋmɔ lɛ sharamɔ mli lɛ, etɔ̃ tɔ̃mɔ ko ni yɔɔ hiɛdɔɔ waa. Mɛni bɛŋ efee? Ani ekɛ Yehowa teŋ efite bɔ ni anyɛŋ he nɔ ko kwraa afee? Sanebimɔi nɛɛ ahetoi baatsɔɔ wɔ nibii babaoo. Ákɛ nɔkwɛmɔnɔ lɛ, Yona sane lɛ haa wɔnaa bɔ ni mɛi ni hemɔkɛyeli mli wa po lɛ baanyɛ aje amɛŋɛlɛ nɔ kwraa, kɛ bɔ ni amɛbaafee amɛjaje amɛgbɛi lɛ.\nGbalɔ ko ni Jɛ Galilea\n3-5. (a) Bei pii lɛ, kɛ́ mɛi susu Yona he lɛ, mɛni nɔ amɛjwɛŋmɔ yaa? (b) Mɛni wɔle yɛ he ni Yona jɛ, kɛ eweku shihilɛ he? (Kwɛmɔ shishigbɛ niŋmaa lɛ hu.) (d) Mɛni hewɔ Yona naaa esɔɔmɔ akɛ gbalɔ lɛ mlɛo loo enáaa he miishɛɛ lɛ?\n3 Kɛ́ mɛi susu Yona he lɛ, bei pii lɛ, etamɔ nɔ ni amɛkɛ amɛjwɛŋmɔ maa efãtɔi, tamɔ etoigbele loo eyitsoŋwalɛ lɛ anɔ. Shi Yona fee nibii kpakpai babaoo hu. Kaimɔ akɛ ahala Yona koni esɔmɔ akɛ Yehowa Nyɔŋmɔ gbalɔ. Eji Yona jeee anɔkwafo loo jalɔ kulɛ, Yehowa halaŋ lɛ kɛhaŋ sɔ̃ ni tsii nɛɛ.\nYona fee nibii kpakpai babaoo fe efãtɔi lɛ\n4 Nibii fioo ko kɛkɛ Biblia lɛ haa wɔleɔ yɛ he ni Yona jɛ, kɛ eweku shihilɛ he. (Nyɛkanea 2 Maŋtsɛmɛi 14:25.) Ejɛ Gat-Hefer ni kɛ Nazaret jɛkɛmɔ aaafee kilomitai ejwɛ pɛ lɛ mli; Nazaret maŋ nɛɛ mli Yesu Kristo baada yɛ afii 800 komɛi asɛɛ lɛ. * Yona sɔmɔ akɛ gbalɔ beni Maŋtsɛ Yerobeam ni ji enyɔ nɔ lɛ yeɔ Israel akutsei nyɔŋma lɛ nɔ lɛ. No mli lɛ, Elia egbo jeeŋmɔ; Elia sɛɛyelɔ, Elisha hu gbo beni Yerobeam tsɛ yeɔ nɔ lɛ. Eyɛ mli akɛ Yehowa kɛ hii nɛɛ tsu nii kɛbule Baal jamɔ shishi moŋ, shi fɛɛ sɛɛ lɛ Israelbii lɛ eku amɛsɛɛ kɛmiiya amɛyɛlɛ ŋmɔ lɛ mli ekoŋŋ. Ni amrɔ nɛɛ maŋtsɛ ko ni ‘feɔ efɔŋ yɛ Yehowa hiɛ’ ji mɔ ni yeɔ Israel maŋ lɛ nɔ. (2 Maŋ. 14:24) Enɛ hewɔ lɛ, Yona náŋ esɔɔmɔ akɛ gbalɔ lɛ mlɛo, ni enáŋ he miishɛɛ hu. Kɛlɛ ekɛ anɔkwayeli tsu.\n5 Shi gbi ko lɛ, Yona shihilɛ batsake kwraa. Yehowa ha Yona nitsumɔ ko, shi Yona nu he akɛ nitsumɔ lɛ wa kwraa tsɔ. Mɛɛ nitsumɔ Yehowa kɛha Yona?\n“Tee Shi ní Oya Ninive”\n6. Mɛɛ nitsumɔ Yehowa kɛha Yona, ni mɛni hewɔ Yona baanyɛ asusu akɛ nitsumɔ lɛ wa tsɔ lɛ?\n6 Yehowa kɛɛ Yona akɛ: “Tee shi ní oya Ninive maŋ kpeteŋkpele lɛŋ, ní oyashiɛ oshi lɛ, ejaakɛ amɛnifɔjianii lɛ ebashɛ mihiɛ!” (Yona 1:2) Yiŋtoi babaoo ahewɔ Yona baanyɛ asusu akɛ nitsumɔ lɛ wa tsɔ lɛ. Ninive kã Israel bokagbɛ, ni ekɛ jɛmɛ jɛkɛmɔ aaafee kilomitai 800, ni eheɔ aaafee nyɔɔŋ kome gbɛnyiɛmɔ. Shi ekã shi faŋŋ akɛ jeee gbɛ lɛ jɛkɛmɔ kwraa ji Yona naagba lɛ, nɔ kroko kwraa ni. Kɛ́ Yona yashɛ Ninive lɛ, ebaabi ni ejaje Yehowa kojomɔ eshi Ashurbii ni ale amɛ akɛ yiwalɔi kpanakui lɛ. Kɛ́ Nyɔŋmɔ webii lɛ tete booo Yona toi lɛ, ani ebaanyɛ ekpa gbɛ akɛ nakai wɔŋjalɔi lɛ baabo lɛ toi? Mɛni kwraa po Yehowa tsulɔ kome too nɛɛ baanyɛ afee yɛ Ninive maŋ ni da, ni sɛɛ mli lɛ abaatsɛ lɛ akɛ “láshishwiemɔ maŋ” nɛɛ mli?—Nah. 3:1, 7.\n7, 8. (a) Mɛni tsɔɔ akɛ Yona tswa efai shi akɛ bɔ fɛɛ bɔ ni fee lɛ, ebaajo nitsumɔ ni Yehowa kɛha lɛ lɛ naa foi? (b) Mɛni hewɔ esaaa akɛ wɔmuɔ sane naa akɛ Yona ji gbeyeilɔ lɛ?\n7 Ekolɛ, Yona hu ná susumɔi nɛɛ. Wɔnyɛŋ wɔtsɔɔ. Nɔ ni wɔle ji akɛ ejo foi. Yehowa fã lɛ akɛ eya bokagbɛ; Yona wo anaigbɛ kwraa etere, etee shɔŋŋ diɛŋtsɛ. Etee ŋshɔnaa gbɛ maŋ ko ni ji Yopa lɛ mli, jɛmɛ eyana meele ko ni miiya Tarshish. Woloŋlelɔi komɛi kɛɔ akɛ no beaŋ lɛ, Tarshish yɛ Spain. Kɛ́ nakai eji lɛ, belɛ Yona miiya he ko ni kɛ Ninive jɛkɛmɔ aaafee kilomitai 3,500 sɔŋŋ. Gbɛfãa kɛmiiya he ko shɔŋŋ tamɔ nakai yɛ Ŋshɔ Wulu lɛ nɔ baanyɛ ahe aaafee afi kome. Bɔ ni Yona ekpɛ mli sɔŋŋ akɛ ebaajo nitsumɔ ni Yehowa kɛha lɛ lɛ naa foi lɛ hewɔ lɛ, eesumɔ koni efã gbɛ kakadaŋŋ ni baahe lɛ aaafee afi kome lɛ!—Nyɛkanea Yona 1:3.\n8 Ani enɛ tsɔɔ akɛ wɔbaanyɛ wɔmu sane naa akɛ Yona ji gbeyeilɔ? Esaaa akɛ wɔkɛ oyaiyeli muɔ sane naa. Taakɛ wɔbaana lɛ, efee nibii komɛi ni tsɔɔ akɛ eyɛ ekãa waa. Taakɛ eji yɛ wɔ fɛɛ wɔgbɛfaŋ lɛ, Yona hu yeee emuu ni eyɛ fatɔi babaoo ni ehe bahia koni ewu eshi. (Lala 51:7) Wɔteŋ namɔ yɔɔ ni wuko eshiko gbeyeishemɔ pɛŋ?\n9. Yɛ be kɛ beaŋ lɛ, te wɔbaanyɛ wɔna nitsumɔ ni Yehowa kɛhaa wɔ lɛ tɛŋŋ, ni kɛ́ ebalɛ nakai lɛ mɛɛ anɔkwa sane ko esa akɛ wɔkai?\n9 Yɛ be kɛ beaŋ lɛ, ebaanyɛ eba yɛ wɔgbɛfaŋ akɛ wɔbaana nibii komɛi ni Nyɔŋmɔ biɔ yɛ wɔdɛŋ lɛ akɛ ewa tsɔ, loo anyɛŋ nɔ ko kwraa afee yɛ he. Ekolɛ, wɔbaashe gbeyei po akɛ wɔbaashiɛ Nyɔŋmɔ Maŋtsɛyeli lɛ he sanekpakpa lɛ, taakɛ akpaa gbɛ akɛ Kristofoi fɛɛ afee lɛ. (Mat. 24:14) Ewaŋ kwraa akɛ wɔhiɛ baakpa anɔkwa sane ni Yesu wie nɛɛ nɔ, ewie akɛ: “Nyɔŋmɔ gbɛfaŋ lɛ anyɛɔ nii fiaa afeɔ.” (Mar. 10:27) Kɛ́ bei komɛi lɛ, wɔhiɛ kpaa nakai anɔkwa sane lɛ nɔ lɛ, belɛ ewaŋ akɛ wɔbaanu shihilɛ ni Yona kɛkpe lɛ shishi. Shi beni Yona jo nitsumɔ lɛ naa foi lɛ, mɛɛ nibii jɛ mli kɛba?\nYehowa Tsɔse Egbalɔ ni Gbo Toi Lɛ\n10, 11. (a) Beni meele lɛ fã ni eyisɛɛ muaa lɛ, mɛni ekolɛ Yona yasusu? (b) Mɛɛ oshara ba meele lɛ kɛ amlakui lɛ anɔ?\n10 Wɔbaanyɛ wɔfee Yona he mfoniri ni eefee klalo kɛbote meele ko mli kɛha nakai gbɛfãa kakadaŋŋ lɛ, ekolɛ Foinikebii ameele ko ni woɔ jatsui. Ekwɛ kudɔɔtsɛ lɛ kɛ amlakui ni hiɛ edɔ kɛmiifee meele lɛ klalo koni amɛfã lɛ. Beni meele lɛ fã ni eyisɛɛ muaa lɛ, ekolɛ Yona yasusu akɛ ejo nakai oshara ni eshe he gbeyei waa lɛ naa foi eta. Shi trukaa lɛ, kɔɔyɔɔ lɛ mli tsake.\n11 Ahum ni naa wa tswa yɛ ŋshɔ lɛ hiɛ bɔ ni ha ŋshɔ lɛ hiɛ nyiɛmɔ fee gbeyei waa, ni ŋshɔkei ni kumɔ lɛ anɔ kwɔlɔ waa bɔ ni baanyɛ ashiu ŋmɛnɛ beaŋ meelei komɛi po. Eyeee be ko kwraa ni ahum ni naa wa lɛ ha ŋshɔkei wuji kumɔ, ni eshimɔ meele lɛ bɔ ni ha ewɔtsɔ loo efee tamɔ ebaajwa. Beni ahum lɛ tswaa lɛ, ani Yona yɔse nɔ ni lɛ diɛŋtsɛ eŋma yɛ sɛɛ mli akɛ, “Yehowa ha kɔɔyɔɔ ní naa wa te shi yɛ ŋshɔ lɛ hiɛ” lɛ? Wɔnyɛŋ wɔma nɔ mi. Kɛlɛ, Yona na akɛ amlakui lɛ miibolɔ kɛmiitsɛ amɛnyɔŋmɔi srɔtoi lɛ, ni ele jogbaŋŋ akɛ amɛnyɔŋmɔi lɛ nyɛŋ aye abua amɛ. (3 Mose 19:4) Yona amaniɛbɔɔ lɛ kɛɛ: “Ni lɛlɛ [loo meele] lɛ fee tamɔ nɔ ni ebaajwa.” (Yona 1:4) Shi te Yona baafee tɛŋŋ asɔle kɛbi Nyɔŋmɔ ni ejoɔ enaa foi lɛ dɛŋ yelikɛbuamɔ?\n12. (a) Eyɛ mli akɛ Yona yawɔ beni ahum lɛ tswaa lɛ moŋ, shi mɛni hewɔ esaaa akɛ wɔhe feɔ oya kɛwieɔ wɔshiɔ lɛ lɛ? (Kwɛmɔ shishigbɛ niŋmaa lɛ hu.) (b) Mɛɛ gbɛ nɔ Yehowa tsɔ eha ana mɔ ni naagba lɛ jɛ lɛ lɛ?\n12 Akɛni Yona nu he akɛ enyɛŋ efee nɔ ko kɛye ebua hewɔ lɛ, ekpeleke shi kɛtee lɛlɛ lɛ shishi tɔ̃ɔ, ni ekã shi ewɔ. Ewɔ vii diɛŋtsɛ. * Kudɔɔtsɛ lɛ na Yona kã shi ni etsĩɛ lɛ; ekɛɛ Yona koni lɛ hu esɔle eha enyɔŋmɔ lɛ taakɛ mɔ fɛɛ mɔ feɔ lɛ. Akɛni amlakui lɛ le jogbaŋŋ akɛ ahum ni tswaa lɛ jeee nɔ ko flo ko kɛkɛ hewɔ lɛ, amɛfɔ̃ oshiki kɛtao mɔ tuuntu ni kɛ naagba lɛ eba amɛnɔ lɛ. Ŋwanejee ko bɛ he akɛ, beni oshikifɔ̃ɔ lɛ yaa nɔ, ni mɛi ni he bɛ sane lɛ jeɔ mli ekomekomei lɛ, Yona tsui baafã waa. Etsɛɛɛ kɛkɛ ni abana anɔkwale lɛ. No mli lɛ, Yehowa ji mɔ ni haa ahum lɛ tswaa lɛ, ni lɛ nɔŋŋ ekudɔɔ oshikifɔ̃ɔ lɛ kɛgbeɔ mɔ kome, ni ji Yona nɔ lɛ!—Nyɛkanea Yona 1:5-7.\n13. (a) Mɛɛ anɔkwale Yona ha amlakui lɛ le? (b) Mɛni Yona kɛɛ amlakui lɛ akɛ amɛfee lɛ, ni mɛni hewɔ?\n13 Yona gba amlakui lɛ anɔkwale lɛ fɛɛ. Egba amɛ akɛ, Yehowa, Nyɔŋmɔ ofe lɛ tsulɔ ji lɛ. Nyɔŋmɔ nɛɛ Yona joɔ enaa foi ni etɔ̃ enɔ, ni ekɛ amɛ fɛɛ ewo oshara wulu mli nɛɛ. Nɔ ni Yona kɛɛ lɛ ha amlakui lɛ atsui fã waa; Yona na yɛ amɛhiɛ akɛ gbeyei emɔmɔ amɛ. Amɛbi lɛ koni etsɔɔ amɛ nɔ ni esa akɛ amɛfee lɛ koni amɛkɛbaa meele lɛ kɛ amɛwala yi. Mɛni ekɛɛ amɛ? Ekolɛ, Yona fee ehe mfoniri ni aashɛ lɛ aafɔ̃ ŋshɔ ni mli ejɔ ŋanii ni efee hamahama lɛ mli, ni eshe gbeyei ni ekpokpo. Shi mɛni hewɔ ebaakwɛ koni mɛi nɛɛ fɛɛ agboi nakai beni ele jogbaŋŋ akɛ ebaanyɛ ebaa amɛyi lɛ? No hewɔ lɛ, ekɛɛ amɛ akɛ: “Nyɛwóa mi, ní nyɛshɛa mi nyɛfɔ̃a ŋshɔ lɛ mli, ni ŋshɔ lɛ aaaŋmɛ aha nyɛ; ejaakɛ mile akɛ mihewɔ ni nɛkɛ ahum kpeteŋkpele nɛɛ tswaa nyɛ nɛɛ!”—Yona 1:12.\n14, 15. (a) Te wɔbaafee tɛŋŋ wɔkase Yona hemɔkɛyeli ni mli wa waa lɛ? (b) Te amlakui lɛ fee amɛnii amɛha tɛŋŋ yɛ nɔ ni Yona kɛɛ amɛfee lɛ lɛ he?\n14 Jeee gbeyeilɔ naa wiemɔi kwraa nɛ, aloo okɛɛ? Ekolɛ, beni Yehowa na Yona ekãa lɛ, kɛ hekɛafɔleshãa mumɔ ni ejie lɛ kpo yɛ nakai jaramɔ shihilɛ lɛ mli lɛ, etsui nya waa. Wɔnaa yɛ biɛ akɛ Yona hemɔkɛyeli lɛ mli wa waa. Wɔbaanyɛ wɔkase nakai hemɔkɛyeli lɛ ŋmɛnɛ kɛtsɔ mɛi krokomɛi ahilɛkɛhamɔ ni wɔkɛbaaye klɛŋklɛŋ gbɛhe lɛ nɔ. (Yoh. 13:34, 35) Kɛ́ wɔna akɛ agbo yɛ mɔ ko nɔ, mɔ ko werɛ eho ehe, loo esa akɛ atsɔɔ mɔ ko anɔkwale lɛ, loo awo nyɛmi ko hewalɛ koni ehi Yehowa masɛi kpaakpa lɛ, ani wɔkɛ wɔhe haa kɛyeɔ wɔbuaa? Kɛ́ wɔye wɔbua mɛi ni tamɔ nɛkɛ lɛ, wɔhaa Yehowa mii shɛɔ ehe waa!\n15 Eeenyɛ efee akɛ nɔ ni Yona kɛɛ lɛ dɔ amlakui lɛ waa, ejaakɛ shishijee lɛ amɛmiii nɔ! Moŋ lɛ, amɛmia amɛhiɛ akɛ amɛbaawiri meele lɛ kɛtsɔ ahum hamahama lɛ mli kɛba shikpɔŋ—shi amɛnyɛɛɛ. Ahum lɛ naa bawa kwraa fe tsutsu lɛ. Agbɛnɛ amɛna akɛ nɔ ko kwraa bɛ ni amɛbaanyɛ amɛfee dɔŋŋ. Amɛbolɔ kɛtsɛ Yehowa, Yona Nyɔŋmɔ lɛ koni ena amɛ mɔbɔ, no sɛɛ lɛ amɛwo Yona amɛshɛ lɛ amɛfɔ̃ ŋshɔ lɛ mli.—Yona 1:13-15.\nYona fã amlakui lɛ koni amɛwo lɛ amɛshɛ lɛ amɛfɔ̃ ŋshɔ lɛŋ, ni amɛfee nakai\nAna Yona Mɔbɔ Ni Ahere Eyiwala\n16, 17. Tsɔɔmɔ nɔ ni ba Yona nɔ beni awo lɛ yɛ meele lɛ mli ashɛ afɔ̃ lɛ. (Kwɛmɔ mfonirii lɛ hu.)\n16 Yona gbee ŋshɔke hamahama lɛ mli. Ekolɛ, beni eyɔɔ nu lɛ mli lɛ, epele koni etɔɔ nu lɛ hiɛ, ni ena akɛ afui ni yɔɔ nu lɛ hiɛ lɛ kɛ bɔ ni etswaa lɛ tsɔɔ akɛ meele lɛ hiɛ foi. Shi ŋshɔkei wuji lɛ kumɔ shwie enɔ ni enyɛ enɔ kɛwo nu lɛ shishi. Eshiu kɛtee shishi tɔ̃ɔ aahu akɛ enu he akɛ ehiɛnɔkamɔ fɛɛ etã.\n17 Sɛɛ mli lɛ, Yona tsɔɔ bɔ ni enu he eha beni eyɔɔ nakai shihilɛ lɛ mli lɛ. Be fioo ni ená kɛsusu nibii ahe lɛ ha eshihilɛ mli nibii komɛi bayi ejwɛŋmɔŋ. Ekɛ awerɛhoyeli yasusu akɛ enaŋ sɔlemɔwe fɛfɛo ni yɔɔ Yerusalem lɛ dɔŋŋ. Eyanu he akɛ ekpeleke shi kɛtee ŋshɔ lɛ shishi tɔ̃ɔ kɛtee gɔji lɛ ashishi, he ni wosumai bala lɛ yɛ lɛ. Jɛmɛ bafee tamɔ egbonyobu.—Nyɛkanea Yona 2:3-7.\n18, 19. Mɛni ba Yona nɔ beni eyɔɔ ŋshɔ lɛ shishi lɛ, mɛɛ bɔɔnɔ ko ekɛkpe, ni namɔ hɔ nifeemɔi nɛɛ asɛɛ? (Kwɛmɔ shishigbɛ niŋmaa lɛ hu.)\n18 Shi ná tsui! Nɔ ko nyiɛ jɛmɛ niiaŋ—bɔɔnɔ diŋ wulu hiɛkãlɔ ko. Ebɔi lɛ bɛŋkɛmɔ, ni egba kɛbanina lɛ. Egbɛ edaaŋ hatoo ewo Yona, kɛkɛ ni emi lɛ ewo emli!\nYehowa ‘saa ŋshɔŋloo kpeteŋkpele ko eto ni emi Yona’\n19 Ekolɛ, Yona yasusu akɛ egbo etã. Kɛlɛ, Yona yɔse nɔ ko ni yɔɔ naakpɛɛ waa. Ehiɛ kã lolo! Ŋshɔŋloo lɛ jwaraaa lɛ, eyeee lɛ, ni esaaa emumɔ naa po. Dabi kwraa, Yona yɛ wala mli lolo, tsɛ no mli lɛ eyɛ he ko ni baanyɛ afee egbonyobu mli. Fiofio lɛ, Yona naa bakpɛ ehe naakpa. Ŋwanejee ko kwraa bɛ he akɛ Yehowa, Yona Nyɔŋmɔ lɛ ji mɔ ni ‘saa ŋshɔŋloo kpeteŋkpele ko eto ni emi Yona lɛ.’ *—Yona 2:1.\n20. Mɛni sɔlemɔ ni Yona sɔle beni eyɔɔ ŋshɔŋloo wulu lɛ musuŋ lɛ haa wɔkaseɔ yɛ ehe?\n20 Hiŋmɛitswai ho kwraa kɛbote ŋmɛlɛtswai amli. Beni Yona yɔɔ duŋ kabitii ni ekɛ eko ekpeko dã yɛ eshihilɛ mli lɛ mli lɛ, esaa ejwɛŋmɔ ni esɔle eha Yehowa Nyɔŋmɔ. Wɔbaanyɛ wɔkase Yona he nii babaoo yɛ esɔlemɔ ni yɔɔ ewolo lɛ yitso enyɔ lɛ mli lɛ mli. Nakai sɔlemɔ lɛ haa wɔnaa akɛ, Yona le Ŋmalɛi lɛ amli fitsofitso, ejaakɛ etsɛ Lalai awolo lɛ mli wiemɔi lɛ ayisɛɛ shii abɔ. Ehaa wɔnaa su ni sa kadimɔ waa yɛ Yona he: hiɛsɔɔ. Yona mu sane naa akɛ: “Shi mi lɛ, mala makafo bo, ni mashã afɔle maha bo; shi ni miwo lɛ, maye nɔ. Yiwalaheremɔ lɛ Yehowa dɛŋ ejɛɔ.”—Yona 2:9, Ga Biblia hee.\n21. Mɛni Yona yɔse yɛ yiwalaheremɔ he, ni mɛɛ nikasemɔ kple enɛ baanyɛ aha wɔkai?\n21 Yɛ nakai he ni Yona eyaje tɔ̃ɔ, yɛ “ŋshɔŋloo lɛ musuŋ” lɛ, eyɔse akɛ Yehowa baanyɛ abaa mɔ fɛɛ mɔ yi yɛ he fɛɛ he ni eyɔɔ kɛ be fɛɛ be ni esumɔɔ. Yɛ nakai ŋshɔŋloo lɛ musuŋ po lɛ, Yehowa na etsulɔ ni ehao lɛ, ni ebaa eyi. (Yona 2:1) Yehowa pɛ baanyɛ aha mɔ ko ahi ŋshɔŋloo ko musuŋ hiɛkalɔ shwaneshwane kɛ nyɔɔŋnyɔɔŋ gbii etɛ sɔŋŋ ni nɔ ko efeee lɛ. Ehi jogbaŋŋ akɛ obaakai ŋmɛnɛ akɛ Yehowa ji “Nyɔŋmɔ ní omumɔ yɔɔ edɛŋ” lɛ. (Dan. 5:23) Kɛ́ jeee lɛ kulɛ, wɔbɛ shihilɛ mli. Ani wɔhiɛ sɔɔ lɛ? Akɛni Nyɔŋmɔ ji mɔ ni bɔ wɔ hewɔ lɛ, esa akɛ wɔbo lɛ toi kɛtsɔɔ akɛ wɔhiɛ sɔɔ lɛ.\n22, 23. (a) Mɛɛ gbɛ nɔ etsɛɛɛ kwraa ni aka Yona hiɛsɔɔ lɛ akwɛ? (b) Kɛ́ ebalɛ tɔ̃mɔi ni wɔtɔ̃ɔ lɛ gbɛfaŋ lɛ, mɛni wɔbaanyɛ wɔkase yɛ Yona he?\n22 Ni Yona hu? Ani ebayɔse akɛ esa akɛ ebo Nyɔŋmɔ toi kɛtsɔɔ akɛ ehiɛ sɔɔ lɛ? Efee nakai. Shwaneshwane kɛ nyɔɔŋnyɔɔŋ gbii etɛ sɛɛ lɛ, ŋshɔŋloo lɛ ‘bashwe Yona eŋmɛ shikpɔŋ gbiŋ nɔ.’ (Yona 2:11) Bo lɛ kwɛmɔ nɔ ko—enɛ fɛɛ sɛɛ lɛ, ehe ebahiaaa akɛ Yona asere kɛba kpete po! Kɛlɛ, ekɔɔɔ he eko he ni ŋshɔŋloo lɛ bashwe lɛ efɔ̃ lɛ, ehe bahia ni Yona atao tsɔmɔhe. Etsɛɛɛ kwraa ni shihilɛ ko ka Yona ekwɛ akɛ ehiɛ sɔɔ nɔ ni Yehowa efee eha lɛ lɛ lo. Yona 3:1, 2 lɛ kɛɔ akɛ: “Ni Yehowa wiemɔ ba Yona ŋɔɔ nɔ ni ji shii enyɔ akɛ: ‘Tee shi ni oya Ninive maŋ kpeteŋkpele lɛŋ, ní oyashiɛ shiɛmɔ ní mafão lɛ otsɔɔ amɛ.’” Mɛni Yona baafee?\n23 Yona shashaooo shi kwraa. Wɔkaneɔ akɛ: “Kɛkɛ ni Yona te shi, ni eyiŋ etee Ninive yɛ Yehowa wiemɔ lɛ naa.” (Yona 3:3) Hɛɛ, ebo toi. Ekã shi faŋŋ akɛ, ekase nii kɛjɛ etɔ̃mɔi lɛ amli. Esa akɛ wɔkase Yona yɛ enɛ hu gbɛfaŋ. Wɔ fɛɛ wɔfeɔ esha; wɔteŋ mɔ ko bɛ ni tɔ̃ɔɔ. (Rom. 3:23) Shi ani wɔkɛ wɔshigbeemɔhe feɔ wɔwɔɔhe, loo wɔkaseɔ nii kɛjɛɔ wɔtɔ̃mɔi lɛ amli, ni wɔkuɔ wɔsɛɛ wɔkɛ toiboo basɔmɔɔ Nyɔŋmɔ?\n24, 25. (a) Sɛɛ mli lɛ, mɛɛ jɔɔmɔ Yona ná beni eyɔɔ wala mli lɛ? (b) Mɛɛ jɔɔmɔi mɛɔ lɛ wɔsɛɛ?\n24 Ani Yehowa jɔɔ Yona yɛ etoiboo lɛ hewɔ? Hɛɛ ejɔɔ lɛ. Ejaakɛ eeenyɛ efee akɛ sɛɛ mli lɛ, Yona ná le akɛ amlakui lɛ ahiɛ kpãtaaa. Beni Yona ha ashɛ lɛ afɔ̃ ŋshɔ lɛŋ nɔŋŋ kɛkɛ ni ahum lɛ kpa tswaa, ni gbɔmɛi lɛ “she Yehowa gbeyei naakpa,” ni amɛshã afɔle amɛha Yehowa moŋ fe ni amɛbaashã amɛha amɛ apasa nyɔŋmɔi lɛ.—Yona 1:15, 16.\n25 Sɛɛ mli lɛ, ená jɔɔmɔ ni fe nɛkɛ po. Yesu kɛ be ni Yona ye yɛ ŋshɔŋloo wulu lɛ musuŋ lɛ tsu nii akɛ gbalɛ kɛtsɔɔ be ni lɛ diɛŋtsɛ ebaaye yɛ gbonyobu mli loo Sheol lɛ mli. (Nyɛkanea Mateo 12:38-40.) Kwɛ miishɛɛ ni Yona baaná kɛ́ atee lɛ shi kɛba wala mli yɛ shikpɔŋ lɛ nɔ ni ebale sane nɛɛ! (Yoh. 5:28, 29) Yehowa sumɔɔ ni ejɔɔ bo hu. Ani obaakase nii kɛjɛ otɔ̃mɔi amli taakɛ Yona fee lɛ, koni obo Nyɔŋmɔ toi, ni ojie suɔmɔ kpo otsɔɔ mɛi krokomɛi?\n^ kk. 4 Esa kadimɔ waa akɛ Yona jɛ maŋ ko ni yɔɔ Galilea lɛ mli, ejaakɛ beni Farisifoi lɛ wieɔ Yesu he lɛ, amɛkɛ henɔwomɔ kɛɛ akɛ: “Taomɔ mli okwɛ, shi gbalɔ ko eteko shi kɛjɛko Galilea pɛŋ.” (Yoh. 7:52) Wiemɔ shishitsɔɔlɔi kɛ niiamlitaolɔi babaoo wieɔ akɛ, nɔ ni Farisifoi lɛ taoɔ atsɔɔ ji akɛ gbalɔ ko eteko shi pɛŋ yɛ Galilea, ni gbalɔ ko hu eteŋ shi yɛ Galilea maŋ ni baa shi lɛ mli kɔkɔɔkɔ. Kɛ́ nakai ji sane lɛ, belɛ Farisifoi nɛɛ ku amɛhiɛ amɛshwie yinɔsane kɛ gbalɛ hu nɔ.—Yes. 8:23; 9:1.\n^ kk. 12 Septuagint lɛ haa anaa bɔ ni Yona wɔ vii diɛŋtsɛ ha lɛ, ejaakɛ ekɛfata he akɛ Yona shi ŋkrɔŋ. Kɛlɛ, nɔ najiaŋ ni wɔbaamu sane naa akɛ, Yona susuuu mɛi lɛ ahe hewɔ ni ewɔ nakai lɛ, esa akɛ wɔkai akɛ bei komɛi lɛ kɛ́ mɛi werɛ ho amɛhe waa lɛ, wɔ nyɔɔ amɛnɔ. Beni Yesu ehao waa yɛ Getsemane abɔɔ lɛ mli lɛ, Petro, Yakobo, kɛ Yohane ‘werɛ ni ho amɛhe sɔŋŋ hewɔ lɛ amɛwɔ.’—Luka 22:45.\n^ kk. 19 Beni atsɔɔ Hebri wiemɔ kɛha “loo” lɛ shishi kɛtee Hela wiemɔ mli lɛ, akɛ “ŋshɔŋloo kpeteŋkple,” aloo “loo wulu” tsu nii. Eyɛ mli akɛ gbɛ ko bɛ ni abaanyɛ atsɔ nɔ ana ŋshɔŋloo pɔtɛɛ ni eji moŋ, shi ayɔse akɛ ogboolei loo tsaflɔbii wuji komɛi yɛ Ŋshɔ Wulu lɛ mli ni baanyɛ ami gbɔmɔ emuu. Ayɛ ogboolei loo tsaflɔbii wuji kwraa fe enɛɛmɛi yɛ hei krokomɛi; bonso baanyɛ ada aahu akɛ ekɛlɛ baanyɛ ashɛ mitai 15 aloo nɔ ni fe nakai po!\nAni bo hu oshe nitsumɔ ko ni Yehowa kɛwo odɛŋ lɛ gbeyei pɛŋ taakɛ Yona fee lɛ?\nMɛɛ gbɛ nɔ Yehowa jie tsuishitoo kɛ mɔbɔnalɛ kpo beni eyeɔ buaa Yona koni ekase toiboo lɛ?\nMɛni Yona fee kɛtsɔɔ akɛ ekase nii kɛjɛ etɔ̃mɔi lɛ amli?\nMɛɛ gbɛi anɔ obaasumɔ ni okase Yona hemɔkɛyeli lɛ?\nKɛmaje Mɔ Ko Kɛmaje Mɔ Ko Ekase Nii Kɛjɛ Etɔmɔi Amli\nYona Kase Nii Kɛjɛ Etɔmɔi Amli


Shihilɛ Ni Yɔɔ Miishɛɛ—Jwɛŋmɔŋ Susumɔ Kɛkɛ?\nSHIA kɛ emli nibii fɛɛ ni haa mɔ he jɔɔ lɛ yɛ shihilɛ mli ni yɔɔ maŋ wulu ni etee hiɛ mli lɛ, baanyɛ efee tamɔ he ko ni toiŋjɔlɛ kɛ shweremɔ yɔɔ. Shi kɛlɛ, mɛni ekolɛ obaayɔse kɛ́ obote shia lɛ mli? Shihilɛ ni ehiii ni miishɛɛ bɛ mli. Gbekɛbii ni yeko afii nyɔŋmai enyɔ lɛ hereɔ amɛfɔlɔi awiemɔ nɔ akɛ “Hɛɛ,” loo “Dabi” ni amɛjieee miishɛɛ ko kpo. Nyɛ lɛ miishwe koni ewu lɛ agbala ejwɛŋmɔ kɛba enɔ. Ni tsɛ lɛ sumɔɔɔ ni agbáa etoiŋjɔlɛ naa. Akɛni gbalashihilɛ mli hefatalɔi nɛɛ afɔlɔi ní miigbɔlɔ lɛ kome too yɔɔ he kroko hewɔ lɛ, amɛmiishwe koni weku ni amɛ́nako amɛ nyɔji babaoo ni eho lɛ abasara amɛ. Yɛ gbɛ kroko nɔ lɛ, wekui ni kɛ naagbai ni tamɔ nakai kpeɔ lɛ enyɛ etsu amɛnaagbai ahe nii, ni amɛyɛ miishɛɛ diɛŋtsɛ. Ani osusuɔ nɔ hewɔ ni eba lɛ nakai lɛ he?\n2 Susumɔ maŋ ni kpaako eyaa ehiɛ lɛ mli weku ko ni ekolɛ eyɔɔ shikpɔŋ nɔ he ko shɔŋŋ lɛ he okwɛ. Weku lɛ mli bii kpawo lɛ fɛɛ yɛ asese ko ni miihe akumɔ ashwie shi lɛ mli. Amɛnyɛɛɛ amɛle be ni amɛaanyɛ amɛná niyenii ni amɛbaaye kɛ́ niyeli be kroko hu shɛ—mɔbɔ sane ni hãa akaiɔ akɛ gbɔmɔ nyɛko ejie hɔmɔ kɛ ohia kɛjɛ je lɛ mli. Ni kɛlɛ, wekui babaoo yɛ shikpɔŋ nɔ ní kɛ miishɛɛ mumɔ damɔɔ ohia naa. Mɛni hewɔ?\n3 Abaanyɛ aye ohia yɛ maji ni yɔɔ nii babaoo po lɛ amli. Weku ko ni yɔɔ Japan lɛ hé amɛshia lɛ yɛ be mli ni shika helɛtemɔ lɛ mli “jarayeli he gbɛjianɔtoo ni hi” lɛ etee hiɛ jogbaŋŋ lɛ mli. Akɛni amɛyɛ nɔmimaa akɛ abaaŋmɛ nyɔŋgbele nyɔmɔwoi anɔ wɔsɛɛ ko hewɔ lɛ, amɛhé nibii ni baaha amɛwo awaba ni jara wa waa lɛ he nyɔmɔ. Shi kɛlɛ, beni “jarayeli he gbɛjianɔtoo ni hi” lɛ fite lɛ, amɛnyɛɛɛ amɛwo nyɔji ni amɛhiɛ lɛ dɔŋŋ, ni ehe bahia ni amɛhɔɔ amɛshia lɛ bɔ ni shɛɛɛ jara ni amɛkɛhé shia lɛ kwraa. Eyɛ mli akɛ weku lɛ bɛ shia lɛ mli dɔŋŋ moŋ, shi amɛmiiwo ehe nyɔmɔ lɛ lolo. Nɔ ni haa jatsu lɛ mli woɔ wu ji akɛ, eetɔ amɛ kɛ nyɔji ni amɛwoɔ yɛ woji ni akɛfiliɔ nii ni amɛkɛtsuuu nii yɛ nilee mli lɛ hewɔ. Tsɛ lɛ kɛ ehe woɔ okpɔŋɔi ahe asɔshwɛmɔ mli, ni weku lɛ boteɔ nyɔmɔbɔɔ mli vii diɛŋtsɛ. Shi kɛlɛ, wekui pii efee tsakemɔi ni eha amɛná miishɛɛ. Ani obaasumɔ ni ole gbɛ ni amɛtsɔ nɔ amɛfee enɛ?\n4 Adesai ateŋ wekukpaai baanyɛ ekɛ haomɔ aba be fɛɛ be, ní eha shihilɛ afee nɔ ni miishɛɛ bɛ mli, ni he ni oyɔɔ lɛ kɔɔɔ he eko. Ekolɛ obaafee mɔ ni agbeɔ ohe guɔ yɛ nitsumɔhe. Nibii ni onyɛɔ ofeɔ lɛ baanyɛ eha mɛi krokomɛi ahe atsɛ̃ bo ní amɛwie amɛshi bo bɔ ni esaaa. Mɔ ko ni ehe baahia ni okɛ lɛ atsu nii be fɛɛ be lɛ baanyɛ ekɛ enifeemɔ ni ekɛyeɔ mɔ nɔ dɛŋdɛŋ lɛ awo bo mlifu. Ekolɛ abaanyɛ awa obi yi, agba enaa, loo aku hiɛ ashwie enɔ yɛ skul. Kɛ oji fɔlɔ kome lɛ, ole akɛ enɛ haaa oshihilɛ aya hiɛ yɛ naanyobɔɔ ni bakãa okɛ mɛi krokomɛi ateŋ lɛ mli. Naagbai ni tamɔ enɛɛmɛi fɛɛ kɛ nɔnyɛɛ baa hii kɛ yei babaoo ashihilɛ nɔ ŋmɛnɛ.\n5 Nɔ ni jɛɔ nɔnyɛɛ mli baa lɛ mli baanyɛ awo wu ni kɔkɔbɔɔ bɛ he, yɛ be kakadaŋŋ mli kɛyashi be ni anyɛɛɛ he nɔ ko afee. No hewɔ lɛ, atsɛɔ nɔnyɛɛ akɛ nɔ ko ni gbeɔ mɔ diŋŋ, ni atsɛɔ nɔnyɛɛ ni anyɛɛɛ afee he nɔ ko lɛ akɛ ebɔɔ ni gbeɔ mɔ fiofio. Nilelɔ Robert L. Veninga ni yɔɔ University of Minnesota lɛ kɛɛ akɛ: “Ŋmɛnɛ, nɔnyɛɛ kɛ helai ni jɛɔ mli kɛbaa lɛ tutuaa nitsulɔi yɛ nɔ ni miihe ashɛ je lɛŋ he fɛɛ he.” Nɔ ni akɛɔ ji akɛ helai ni nɔnyɛɛ kɛbaa lɛ haa U.S. shika helɛtemɔ he gbɛjianɔtoo lɛ bɔɔ nyɔmɔ ni naa shɛɔ dɔlai akpekpei toi akpekpei 200 daa afi. Atsɛ́ɔ nɔnyɛɛ po akɛ nɔ ko ni Amerika kɛmaje kɛtee maŋsɛɛ nyɛsɛɛ nɛɛ, ni abaanyɛ anu saji ni awie yɛ wiemɔ ni ji “nɔnyɛɛ” he lɛ yɛ je lɛŋ wiemɔi wuji lɛ babaoo mli. Kɛ nɔnyɛɛ ba onɔ ni onyɛɛɛ otsu nibii ni ato he gbɛjianɔ lɛ he nii ogbe naa lɛ, ekolɛ obaanu fɔyeli he. Niiamlipɛimɔ ko ni afee nyɛsɛɛ nɛɛ lɛ bɔ amaniɛ akɛ, mɔ ko ni eshihilɛ hi fioo lɛ kɛ ŋmɛlɛtswai enyɔ nuɔ fɔyeli he daa gbi. Ni kɛlɛ, mɛi komɛi enyɛ amɛkpee nɔnyɛɛ naa ni amɛye omanye yɛ amɛshihilɛi amli.\n6 Te ooofee tɛŋŋ okpee daa gbi naagbai ni tamɔ enɛ naa ní oná miishɛɛ yɛ shihilɛ mli? Mɛi komɛi kaneɔ woji ni kɛ yelikɛbuamɔ haa kɛ woji krokomɛi ni mɛi ni le he nii lɛ ŋmala. Ani anyɛɔ akɛ he fɔ̃ɔ woji ni tamɔ nakai anɔ? Datrɛfonyo Benjamin Spock ni átsɔɔ ewolo ni kɔɔ gbekɛbii atsɔsemɔ he lɛ shishi kɛtee wiemɔi 42 mli ni ája nɔ ni miihe ashɛ akpe toi akpei 50 lɛ kɛɛ yɛ be ko mli akɛ, “shiŋŋ ni anyɛɛɛ afee lɛ ji . . . fɔlɔi ni yɔɔ Amerika ŋmɛnɛ lɛ anaagba ni da fe fɛɛ.” Kɛkɛ ni etee nɔ ekɛɛ akɛ, mɛi ni he esa yɛ enɛ mli, ni lɛ diɛŋtsɛ hu efata he lɛ ji mɛi ni sa shwamɔ waa diɛŋtsɛ. Ekpɛlɛ nɔ akɛ: “Wɔyɔseee bɔ ni subaŋ ni haa wɔsusuɔ akɛ wɔle nɔ fɛɛ nɔ lɛ fiteɔ nɔmimaa ni fɔlɔi yɔɔ yɛ amɛmli lɛ aahu kɛyashi beni ebafee nɔ ni ekpe sɛɛ tsɔ̃.” No hewɔ lɛ, wɔbaanyɛ wɔbi akɛ: ‘Namɔ ŋaawoo wɔbaanyɛ wɔnyiɛ sɛɛ yɛ omanyeyeli mli bɔni afee ni wɔná shihilɛ ni miishɛɛ yɔɔ mli lɛ mli ŋɔɔmɔ ŋmɛnɛ kɛ agbɛnɛ wɔsɛɛ?’\n1-3. Mɛɛ naagbai wɔkɛkpeɔ gbi fɛɛ gbi?\n4. Te adesai anaanyobɔɔ saa ohe ehaa tɛŋŋ?\n5. Mɛɛ nibii komɛi onuɔ he akɛ ekɛ nɔnyɛɛ baa yɛ je lɛŋ ŋmɛnɛ?\n6. Mɛni osusuɔ yɛ yelikɛbuamɔ ni adesa nilee baanyɛ ekɛha bo koni omii ashɛ ohe yɛ shihilɛ mli?


Te Mafee Tɛŋŋ Mikɛ Mifɔlɔi Awie Mlai Ni Amɛwo Mi Lɛ Ahe? | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Bicol Bislama Blɔfo Brazil Mumuii Awiemɔ Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Faroese Fiji Finland Fon French Ga Georgia Germany Haitian Creole Hebri Hela Hiligaynon Hindi Hindi (Roman) Hungary Iban Iceland Igbo Iloko Indonesia Isoko Italia Japan Kabuverdianu Kachin Kamba Kannada Kikaonde Kikuyu Kiluba Kinyarwanda Kirghiz Korea Kurdish Kurmanji (Caucasus) Kurdish Kurmanji (Cyrillic) Kwanyama Latvia Lingala Lithuania Luo Macedonia Malagasy Malay Malayalam Malta Mambwe-Lungu Maya Mongolia Myanmar Ndebele (Zimbabwe) Nepali Niue Norway Nzema Okpe Oromo Ossetia Pangasinan Papiamento (Curaçao) Persia Poland Portugal (Portugal) Portuguese (Brazil) Punjabi Quechua (Cuzco) Quichua (Imbabura) Rarotongan Romania Russia Samoa Sango Serbia (Roma) Serbian (Cyrillic) Sesotho (South Africa) Setswana Seychelles Creole Shona Sinhala Slovak Slovenia Solomon Islands Pidgin Spania Sunda Swahili Swahili (Congo) Sweden Tagalog Tamil Tatar Telugu Tetun Dili Thailand Tigrinya Tiv Tojolabal Tsonga Turkey Twi Tzotzil Ukrain Urdu Urhobo Uzbek Uzbek (Roman) Valencian Vietnam Waray-Waray Welsh Xhosa Yoruba\n“Be ni miye afii 15 lɛ, mikɛ mifɔlɔi kpãa gbee yɛ mlai ni amɛwoɔ mi lɛ ahe, shi amrɔ nɛɛ ni miye afii 19 lɛ, miinu he akɛ esa akɛ maná heyeli babaoo.”—Sylvia.\nAni onuɔ he tamɔ bɔ ni Sylvia nuɔ he lɛ? Kɛ́ nakai lɛ, sane nɛɛ baaye abua bo ni okɛ ofɔlɔi agba bɔ ni onuɔ he ohãa lɛ he sane.\nDani okɛ ofɔlɔi baawie mlai ni amɛwo bo lɛ ahe lɛ, susumɔ saji ni nyiɛ sɛɛ nɛɛ ahe:\nKɛ́ mlai bɛ lɛ, basabasafeemɔ baa. Susumɔ gbɛjegbɛ wulu ko ni okadii bɛ nɔ, traffic light bɛ he, ni foi ni esa akɛ tsɔji kɛnyiɛ nɔ hu bɛ he lɛ he okwɛ. Mlai ni ofɔlɔi woɔ yɛ shĩa lɛ tamɔ mlai ni yɔɔ gbɛjegbɛi ahe lɛ nɔŋŋ, amɛyeɔ amɛbuaa ni nɔ fɛɛ nɔ yaa nɔ jogbaŋŋ.\nMlai ni ofɔlɔi woɔ bo lɛ tsɔɔ akɛ amɛsusuɔ ohe. Kɛ́ amɛwooo bo mlai lɛ, ebaanyɛ etsɔɔ akɛ amɛsusuuu ohe. Anɔkwa, ebaanyɛ etsɔɔ hu akɛ amɛjeee fɔlɔi kpakpai?\nANI OLE? Fɔlɔi hu yɛ mlai ni esa akɛ amɛye nɔ! Kɛ́ oyiŋ etɛɛɛ bo yɛ he lɛ, kanemɔ 1 Mose 2:24; 5 Mose 6:6, 7; Efesobii 6:4; kɛ 1 Timoteo 5:8.\nKɛ́ oonu he lolo akɛ ofɔlɔi amlai lɛ yɛ kpɛŋŋ tsɔ hu?\nDani okɛ amɛ baagba he sane lɛ, susumɔ saji ni nyiɛ sɛɛ nɛɛ ahe. Ani ofɔlɔi le bo akɛ mɔ ko ni yeɔ mlai ni amɛwoɔ bo be fɛɛ be lɛ anɔ? Kɛ́ amɛle bo akɛ oyeee mlai ni amɛwoɔ bo lɛ anɔ lɛ, ekolɛ, jeee be ni sa akɛ obi amɛ ni amɛhã bo heyeli nɛ. Moŋ lɛ, kanemɔ sane ni ji, “Mɛni Mafee Koni Mifɔlɔi Ahe Mi Amɛye?”\nKɛ́ oyeɔ mlai ni ofɔlɔi woɔ bo be fɛɛ be lɛ anɔ lɛ, no lɛ, susumɔ nɔ ni obaasumɔ ni oyakɛɛ amɛ lɛ he. Obaanyɛ otsɔ hiɛ oŋma nɔ ni obaasumɔ ni oyakɛɛ amɛ lɛ, ni no baaye abua bo koni ona kɛ́ jwɛŋmɔ yɛ mli akɛ oyana amɛ loo esaaa akɛ oyanaa amɛ. No sɛɛ lɛ, kɛɛmɔ ofɔlɔi lɛ ni amɛto be kɛ he ko ni hi ni baahã nyɛ fɛɛ nyɛhe ajɔ nyɛ kɛsusu sane lɛ he. No sɛɛ kɛ́ okɛ ofɔlɔi lɛ kpe lɛ, hã saji ni nyiɛ sɛɛ nɛɛ ahi ojwɛŋmɔ mli:\nJiemɔ bulɛ kpo. Biblia lɛ kɛɔ akɛ: “Wiemɔ ni dɔɔ mɔ lɛ, eteɔ mlifu shi.” (Abɛi 15:1) No hewɔ lɛ, hã ehi ojwɛŋmɔŋ akɛ: Kɛ́ okɛ ofɔlɔi lɛ taa saji anaa loo okɛɛ amɛ akɛ amɛyɛ kpɛŋŋ tsɔ lɛ, sanegbaa lɛ eyagbeŋ naa ekpakpa.\n“Babaoo ni mijieɔ bulɛ kpo mitsɔɔ mifɔlɔi lɛ, babaoo ni amɛ hu amɛjieɔ bulɛ kpo amɛtsɔɔ mi ji no. Ewaaa akɛ wɔbaakpã gbee yɛ saji ahe, ejaakɛ mibuɔ amɛ ni amɛ hu amɛbuɔ mi.”—Bianca, 19.\nBo amɛ toi. Biblia lɛ kɛɔ akɛ “esa akɛ mɔ fɛɛ mɔ he afee oya kɛ sane toiboo, ekaye ehe oyai kɛwie.” (Yakobo 1:19) Kaimɔ akɛ, okɛ ofɔlɔi lɛ miigba sane, jeee akɛ oowie ootsɔɔ amɛ.\n“Be ni wɔdaraa lɛ, ekolɛ wɔbaasusu akɛ wɔle fe wɔfɔlɔi lɛ, shi jeee nakai kwraa eji. Esa akɛ wɔbo gbɛtsɔɔmɔ kɛ ŋaawoo ni amɛkɛhãa wɔ lɛ toi.”—Devan, 20.\nNu amɛ shishi. Bɔɔ mɔdɛŋ ni onu nɔ hewɔ ni ofɔlɔi lɛ feɔ nakai lɛ shishi. Biblia lɛ kɛɔ akɛ ‘nyɛtaoa nibii ni hi hã mɛi krokomɛi, shi jeee nibii ni hi hã nyɛ pɛ’—yɛ sane nɛɛ mli lɛ, no ji nibii ni hi hã ofɔlɔi lɛ. Bɔɔ mɔdɛŋ ni okɛ sane nɛɛ atsu nii.—Filipibii 2:4.\nTe gbɛi nɛɛ ateŋ nɔ ni osusuɔ akɛ ebaaye ebua ni ofɔlɔi aŋmɛ bo gbɛ ni ofee nɔ ni otaoɔ akɛ ofee lɛ?\n“Be ko ni eho lɛ, misusu akɛ mifɔlɔi lɛ sumɔɔɔ misane. Shi amrɔ nɛɛ, mina akɛ no mli lɛ, amɛmiibɔ mɔdɛŋ ni amɛtsɔmɔ fɔlɔi kpakpai tamɔ bɔ ni no mli lɛ, mi hu miibɔ mɔdɛŋ ni matsɔ onukpa ni nyɛɔ etsuɔ esɔ̃i ahe nii lɛ. Nɔ fɛɛ nɔ ni amɛfee lɛ tsɔɔ akɛ amɛsumɔɔ mi ni amɛsusuɔ mihe.”—Joshua, 21.\nOkɛ amɛ asusu nɔ ni baaye abua lɛ he. Ŋɔɔ lɛ akɛ ootao oya paati ko ni baabi ni okɛ ŋmɛlɛtswaa kome adraivi kɛya, shi ofɔlɔi kɛɛ okaya. Bi amɛ ni amɛtsɔɔ bo nɔ hewɔ ni amɛsumɔɔɔ ni oyaa lɛ—ani gbɛ jekɛmɔ lɛ, loo henaabuamɔ lɛ hewɔ?\nKɛ́ gbɛ jekɛmɔ lɛ ni lɛ, ani kɛ́ okɛɛ amɛ akɛ okɛ mɔ ko ni le draivin waa baafata ohe kɛya lɛ, ani amɛbaahã oya?\nKɛ́ henaabuamɔ lɛ ni lɛ, ani amɛbaahã oya kɛji otsɔɔ amɛ mɔ ni baaba eko kɛ mɔ ni baakwɛ nɔ lɛ?\nKaimɔ ni ohã bulɛ ahi owiemɔ lɛ mli ni obo nɔ ni ofɔlɔi lɛ yɔɔ kɛɛmɔ lɛ toi. Hã ana yɛ owiemɔ kɛ onifeemɔ mli akɛ ‘okɛ woo hãa opapa kɛ omami.’ (Efesobii 6:2, 3) Ani amɛbaatsake amɛjwɛŋmɔ? Amɛtsake amɛjwɛŋmɔ jio, amɛtsakeee amɛjwɛŋmɔ jio lɛ, ehe miihia ni ofee nɔ ni nyiɛ sɛɛ nɛɛ.\nJɛɛ bulɛ mli okpɛlɛ ofɔlɔi lɛ ayiŋkpɛɛ lɛ nɔ. Enɛ he hiaa waa, shi bei pii lɛ akuɔ hiɛ afɔ̃ɔ nɔ. Kɛ́ onine shɛɛɛ nɔ ni otaoɔ lɛ nɔ ni okɛ ofɔlɔi bɔi naataamɔ lɛ, no lɛ, ebaawa kɛhã bo be kroko kɛ́ okɛ amɛ miigba sane. Yɛ gbɛ kroko nɔ lɛ, kɛ́ ojɛ otsuiŋ okpɛlɛ amɛsusumɔ lɛ nɔ lɛ, be kroko kɛ́ obi amɛ ni amɛhã ofee nɔ ko loo amɛŋmɛ bo gbɛ ni oya he ko lɛ, amɛbaaŋmɛ bo gbɛ.\n“Miyɔse akɛ, kɛ́ miŋmɛ mitsui shi ni mihã amɛna bɔ ni minuɔ he mihãa lɛ faŋŋ lɛ, amɛboɔ mi toi ni amɛkɛ mi susuɔ nɔ hewɔ ni amɛkpɛ amɛyiŋ nakai lɛ he loo amɛkɛ susumɔ kroko baa. Wɔfɔlɔi sumɔɔ ni wɔto wɔtsui shi wɔkɛ amɛ awie moŋ fe ni wɔbaabolɔ ni wɔbaashi amɛhiɛ kɛ mlifu.”—Devan.\n“Ehe mi be babaoo dani miyɔse enɛ, shi kɛ́ mihã mifɔlɔi na bɔ ni minuɔ he mihãa lɛ diɛŋtsɛ lɛ, amɛnuɔ mi shishi jogbaŋŋ. Kɛ́ wɔyakpãaa gbee po, shi wɔto wɔtsui shi wɔwie lɛ, eyeɔ ebuaa ni toiŋjɔlɛ hiɔ wɔteŋ.”—Joseph.\nTe obaafee tɛŋŋ okɛ ofɔlɔi agba sane, kɛ́ onuuu he akɛ okɛ amɛ awie?\nKɛmaje Mɔ Ko Kɛmaje Mɔ Ko Te Mafee Tɛŋŋ Mikɛ Mifɔlɔi Awie Mlai Ni Amɛwo Mi Lɛ Ahe?


Bɔ ni Obaafee Okɛ Mɛi Abɔ ni Oná Nanemɛi | Oblahii kɛ Oblayei\nKANEMƆ YƐ Afrikaans Albania Amharic Arabic Armenia Azerbaijani Azerbaijani (Cyrillic) Bashkir Blɔfo Bulgaria Cambodia Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatia Czech Denmark Dutch Efik Estonia Ewe Fiji Finland French Ga Georgia Germany Haitian Creole Hausa Hebri Hela Hiligaynon Hindi Hungary Iceland Igbo Iloko Indonesia Isoko Italia Japan Kinyarwanda Kirundi Korea Latvia Lingala Lithuania Luganda Macedonia Malagasy Malay Malayalam Malta Moore Myanmar Nepali Norway Ossetia Papiamento (Curaçao) Poland Portugal Romania Russia Sepedi Serbia (Roma) Serbian (Cyrillic) Sesotho (Lesotho) Setswana Shona Sinhala Slovak Slovenia Spania Swahili Sweden Tagalog Tamil Tatar Telugu Thailand Tiv Tsonga Turkey Turkmen Ukrain Umbundu Vietnam Xhosa Yoruba Zulu\nKɛ́ Minyɛɛɛ Mikɛ Mɛi Abɔ Hu?\nKlɛŋklɛŋ lɛ, esa akɛ ole mɛi ni onáaa lɛ mlɛo akɛ okɛ amɛ baabɔ lɛ.\nTe mɛi nɛɛ ateŋ mɛi ni minyɛɛɛ mikɛbɔ lɛ?\nOblahii kɛ oblayei ni ye mi onukpa\nMɛi ni heɔ amɛhe amɛyeɔ\nMɛi ni ehe gbɛi\nMɛi ni yɔɔ kuu ko mli\nNɔ ni ji enyɔ lɛ, halamɔ saji ni nyiɛ sɛɛ nɛɛ ateŋ nɔ ni tsɔɔ bɔ ni ofeɔ onii ohãa kɛ́ oyɛ mɛi ni otsĩ amɛ tã nɛɛ ateŋ.\nMifeɔ tamɔ mikɛ amɛ yɛ ŋɛlɛ kome nɔ.\nMijieɔ mijwɛŋmɔ yɛ sane ni amɛwieɔ he lɛ nɔ, ni miwieɔ minɔ.\nMifeɔ diŋŋ kɛmɛɔ koni kɛ́ hegbɛ ko ba nɔŋŋ lɛ mashi.\nNɔ ni ji etɛ lɛ, bo tsutsu feemɔ nɔ ko! Kaakpa gbɛ akɛ be fɛɛ be esa akɛ mɛi atsi abɛŋkɛ bo; bei komɛi lɛ, esa akɛ bo tsutsu otsi obɛŋkɛ amɛ. (Filipibii 2:4) Te obaafee tɛŋŋ ofee nakai?\nJeee otipɛŋfoi sɔŋŋ pɛ esa akɛ okɛbɔ. Susumɔ he okwɛ: Mɛni hewɔ esa akɛ okɛ ohiɛ ama otipɛŋfoi pɛ anɔ, ni sɛɛ mli lɛ okɛɛ akɛ onáaa nanemɛi? Ebaafee tamɔ oyɛ ŋshɔkpɔ kpataa ko nɔ, ni looi srɔtoi miisere yɛ faa ni yɔɔ jɛmɛ lɛ mli, shi oofo akɛ hɔmɔ miigbe bo!\n“Mimami wo mi hewalɛ koni mabɔ mɔdɛŋ mikɛ mɛi ni ye mi onukpa lɛ agba sane. Ekɛɛ mi akɛ, ebaafee mi naakpɛɛ akɛ asomoaŋ amɛshihilɛ mli nibii babaoo tamɔ minɔ lɛ. Nɔ ni mimami wie lɛ ji anɔkwale, amrɔ nɛɛ miyɛ nanemɛi babaoo! ”—Helena, eye afii 20.\nKasemɔ bɔ ni agbaa sane ahãa. Nɔ ni he hiaa ji ní (1) obaabo toi, (2) obaabi saji, ni (3) obaafee nibii kɛtsɔɔ akɛ oyɛ mɛi ahe miishɛɛ diɛŋtsɛ.—Yakobo 1:19.\n“Mibɔɔ mɔdɛŋ akɛ mafee toibolɔ lɛ moŋ fe wielɔ lɛ. Kɛ́ miiwie hu lɛ, mikwɛɔ koni mikawie mihe tsɔ loo magbe mɛi ahe guɔ. ”—Serena, eye afii 18.\n“Kɛ́ mɔ ko miiwie nɔ ko ni mileee mli lɛ, mibiɔ lɛ koni egbala mli etsɔɔ mi, ni no hãa ekɛ mi wieɔ babaoo.”—Jared, eye afii 21.\n“Mihiɛ gboɔ waa, no hewɔ lɛ mináaa sanegbaa mlɛo kwraa. Shi dani obaaná nanemɛi lɛ, esa akɛ ofee mɔ ni abaanyɛ akɛ lɛ abɔ. No hewɔ lɛ, mibɔi sanegbaa fiofio. ”—Leah, eye afii 16.\nKAAFEE KƐTEKE NƆ!\nWiemɔ SHI kaahe sanegbaa lɛ fɛɛ\nBi saji SHI kaakoli mɛi saji amli\nBɔɔ naanyo SHI kaakwa ofee tamɔ oosumɔ mɔ lɛ\nNá hekɛnɔfɔ̃ɔ SHI kaashwã\nNaanyobɔɔ Toiŋjɔlɛ kɛ Miishɛɛ Saji ni Oblahii kɛ Oblayei Biɔ Oblahii Kɛ Oblayei


Nya Kristo—Anunyam Maŋtsɛ lɛ He! | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bengali Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombia Mumuii Awiemɔ Croatia Czech Dangme Denmark Drehu Dutch Efik Estonia Ewe Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kannada Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korea Krio Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Mexico Mumuii Awiemɔ Mizo Moore Myanmar Ndebele Ndonga Nepali Ngabere Norway Nyaneka Nzema Oromo Otetela Pangasinan Papiamento (Aruba) Persia Poland Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romania Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tajiki Tamil Tatar Telugu Thailand Tigrinya Totonac Tshiluba Tsonga Turkey Twi Tzotzil Ukrain Umbundu Urdu Uzbek Venda Vietnam Wallis Waray-Waray Wayuunaiki Wolaita Xhosa Yoruba Zande Zapotec (Isthmus) Zulu\nNya Kristo—Anunyam Maŋtsɛ lɛ He!\n“Fãa kɛ agbojee kɛyaye kunim.”—LALA 45:4, Ga Biblia hee.\nOTII NI ESA AKƐ OKAI\nMɛɛ gbɛi anɔ Yehowa fɔ Yesu mu fe ‘enanemɛi’ lɛ?\nMɛɛ be Kristo kɛ eklante lɛ ŋmɔ ehɛ? Mɛɛ gbɛ nɔ ekɛtsu nii klɛŋklɛŋ kwraa? Mɛɛ be ekɛbaatsu nii ekoŋŋ?\nMɛni ji anɔkwale ni fe fɛɛ ni Yesu Kristo, ni ji Maŋtsɛ Tabilɔ lɛ fãa he?\n1, 2. Mɛni hewɔ esa akɛ wɔsusu Lala 45 lɛ he lɛ?\nANUNYAM maŋtsɛ ko tá okpɔŋɔ nɔ kɛyawu jalɛ kɛ anɔkwale he ta eshi ehenyɛlɔi. Beni eye amɛnɔ kunim kɛmɔ shi lɛ, ekpee ayemforo fɛfɛo ko. Akai nɔ ni maŋtsɛ lɛ fee lɛ, ni awo ehiɛ nyam kɛtee naanɔ. Enɛ ji sane titri ni Lala 45 lɛ wieɔ he.\n2 Shi nibii babaoo yɛ ni wɔbaanyɛ wɔkase kɛjɛ sane ni yɔɔ Lala 45 lɛ mli. Esaa wɔhe ŋmɛnɛ, ni ebaasa wɔhe wɔsɛɛ hu. Belɛ, nyɛhaa wɔsusua lala nɛɛ he jogbaŋŋ wɔkwɛa.\n“MITSUI EYI ETEKE NƆ KƐ WIEMƆ KPAKPA”\n3, 4. (a) Mɛni ji “wiemɔ kpakpa” ni wɔshiɛɔ lɛ, ni te ebaanyɛ ená wɔtsui nɔ hewalɛ eha tɛŋŋ? (b) Mɛɛ gbɛ nɔ ‘nɔ ni wɔfeɔ lɛ kɔɔ maŋtsɛ ko he’? Mɛni haa wɔlilɛi feɔ tamɔ woloŋmaanɔ?\n3 Nyɛkanea Lala 45:2. “Wiemɔ kpakpa” ní “eyi” lalatsɛ lɛ tsuiŋ “eteke nɔ” lɛ kɔɔ maŋtsɛ ko he. Sane nɛɛ ha lalatsɛ lɛ tsui yi kɛteke nɔ kɛ ekãa, ni eha elilɛi fee tamɔ “niŋmalɔ ni he yɔɔ oya woloŋmaanɔ.”\n4 Ni wɔ hu? Mesia Maŋtsɛyeli lɛ he sane kpakpa lɛ ji wiemɔ kpakpa ko ni taa wɔtsuiŋ waa. Maŋtsɛyeli lɛ he sane lɛ bafee wiemɔ “kpakpa,” titri lɛ, yɛ afi 1914 mli. Kɛjɛ nakai beaŋ kɛbaa nɛɛ, sane lɛ kɔɔɔ Maŋtsɛyeli ko ni baaba wɔsɛɛ lɛ he dɔŋŋ, shi moŋ ekɔɔ nɔyeli ko ni yɔɔ shihilɛ mli amrɔ nɛɛ yɛ ŋwɛi lɛ he. Enɛ ji “maŋtsɛyeli lɛ he sane kpakpa” ni wɔshiɛɔ ‘wɔtsɔɔ je nɛŋ fɛɛ, ní wɔkɛyeɔ jeŋmaji lɛ fɛɛ odase’ lɛ. (Mat. 24:14) Ani wɔ hu ‘wɔtsui eyi eteke nɔ’ kɛ Maŋtsɛyeli lɛ he sane lɛ? Ani wɔkɛ ekãa shiɛɔ Maŋtsɛyeli lɛ he sane kpakpa lɛ? Taakɛ eji yɛ lalatsɛ lɛ gbɛfaŋ lɛ, wɔ hu ‘nɔ ni wɔfeɔ lɛ kɔɔ maŋtsɛ ko he’—Yesu Kristo, wɔ-Maŋtsɛ lɛ. Wɔjajeɔ akɛ, lɛ ji mɔ ni awo akɛ Mesia Maŋtsɛyeli lɛ nɔ Maŋtsɛ yɛ ŋwɛi. Kɛfata he lɛ, wɔkɛɔ mɛi fɛɛ—nɔyelɔi kɛ mɛi ni ayeɔ amɛnɔ lɛ—akɛ amɛba amɛhe shi amɛha enɔyeli lɛ. (Lala 2:1, 2, 4-12) Kɛ́ wɔkɛ Nyɔŋmɔ Wiemɔ ni aŋma lɛ tsu nii yɛ shiɛmɔ nitsumɔ lɛ mli lɛ, wɔlilɛi feɔ tamɔ “niŋmalɔ ni he yɔɔ oya woloŋmaanɔ.”\nWɔkɛ miishɛɛ jajeɔ sane kpakpa ni kɔɔ Yesu Kristo, wɔ-Maŋtsɛ lɛ he lɛ\n‘AFƆSE ANUNYAM AWO MAŊTSƐ LƐ NAA’\n5. (a) Mɛɛ nibii ha Yesu ‘he fee fɛo’? (b) Mɛɛ gbɛ nɔ ‘duromɔ wiemɔi jɛ Maŋtsɛ lɛ naa,’ ni te wɔɔfee tɛŋŋ wɔkase lɛ lɛ?\n5 Nyɛkanea Lala 45:3. Nɔ ko fioo pɛ Ŋmalɛ lɛ wieɔ yɛ bɔ ni Yesu he yɔɔ fɛo ha beni eyɔɔ shikpɔŋ lɛ nɔ lɛ he. Akɛni eji adesa ni eye emuu hewɔ lɛ, eka shi faŋŋ akɛ ‘ehe yɛ fɛo.’ Shi anɔkwa ni eye Yehowa kɛyawula shi lɛ ji nɔ ni ha ehe fee fɛo waa lɛ. Kɛfata he lɛ, Yesu kɛ “duromɔ wiemɔi” tsu nii beni ejajeɔ Maŋtsɛyeli lɛ he sane lɛ. (Luka 4:22; Yoh. 7:46) Akɛ aŋkroaŋkroi lɛ, ani wɔbɔɔ mɔdɛŋ akɛ wɔbaakase lɛ yɛ wɔshiɛmɔ nitsumɔ lɛ mli, ní wɔkɛ wiemɔi ni baashɛ mɛi atsui he lɛ atsu nii?—Kol. 4:6.\n6. Mɛɛ gbɛ nɔ Nyɔŋmɔ jɔɔ Yesu kɛtee “naanɔ”?\n6 Akɛni Yesu jɛ etsui muu fɛɛ mli esɔmɔ Nyɔŋmɔ hewɔ lɛ, Yehowa jɔɔ lɛ yɛ eshikpɔŋ nɔ sɔɔmɔ nitsumɔ lɛ mli, ni ejuro lɛ beni ekɛ ewala eshã afɔle lɛ sɛɛ. Bɔfo Paulo ŋma yɛ Yesu shihilɛ akɛ gbɔmɔ lɛ he akɛ: “Eba ehe shi ni ebo toi kɛtee gbele mli, kɛtee sɛŋmɔtso nɔ gbele mli tete. Enɛ hewɔ hu ni Nyɔŋmɔ wó enɔ gojoo, ni eduro lɛ gbɛ́i ní tá gbɛ́i fɛɛ gbɛ́i nɔ, koni mɛi ni yɔɔ ŋwɛi kɛ mɛi ni yɔɔ shikpɔŋ lɛ nɔ kɛ mɛi ni yɔɔ shikpɔŋ lɛ shishi lɛ anakutso fɛɛ nakutso akula shi yɛ Yesu gbɛ́i lɛ amli, ní lilɛi fɛɛ lilɛi agbá mli kpoo ákɛ Yesu Kristo ji Nuŋtsɔ kɛwo tsɛ Nyɔŋmɔ lɛ hiɛ nyam.” (Fil. 2:8-11) Yehowa jɔɔ Yesu kɛtee “naanɔ” kɛtsɔ shi ni etee lɛ ni eduro lɛ wala ni anyɛŋ hiɛ akpata lɛ nɔ.—Rom. 6:9.\nAHA MAŊTSƐ LƐ JE AGBO FE ‘ENANEMƐI’ LƐ\n7. Mɛɛ gbɛ nɔ Nyɔŋmɔ fɔ Yesu mu fe ‘enanemɛi’ lɛ?\n7 Nyɛkanea Lala 45:7, 8. Akɛni Yesu sumɔɔ jalɛ waa, ni enyɛɔ nɔ fɛɛ nɔ ni wooo e-Tsɛ lɛ hiɛ nyam hewɔ lɛ, Yehowa fɔ lɛ mu akɛ Mesia Maŋtsɛyeli lɛ nɔ Maŋtsɛ. Akɛ “mlifilimɔ mu” fɔ lɛ fe ‘enanemɛi’ lɛ fɛɛ, ni ji maŋtsɛmɛi ni jɛ David wekutɔkpaa lɛ mli ni ye nɔ yɛ Yuda lɛ. Yɛ mɛɛ gbɛ nɔ? Klɛŋklɛŋ kwraa lɛ, Yehowa diɛŋtsɛ fɔ Yesu mu. No sɛɛ lɛ, Yehowa fɔ lɛ mu akɛ Maŋtsɛ kɛ Osɔfonukpa fɛɛ. (Lala 2:2; Heb. 5:5, 6) Kɛfata he lɛ, jeee mu folo ko kɛkɛ akɛfɔ Yesu, shi moŋ, mumɔ krɔŋkrɔŋ, ni ebaaye maŋtsɛ yɛ ŋwɛi, shi jeee shikpɔŋ lɛ nɔ.\n8. Mɛɛ gbɛ nɔ abaanyɛ akɛɛ akɛ ‘Nyɔŋmɔ ji Yesu maŋtsɛsɛi,’ ni mɛni hewɔ wɔbaanyɛ wɔná nɔmimaa akɛ ebaaye jalɛ sane lɛ?\n8 Yehowa wó e-Bi lɛ Mesia Maŋtsɛyeli lɛ nɔ Maŋtsɛ yɛ ŋwɛi yɛ afi 1914. ‘Emaŋtsɛyeli tso lɛ, jalɛ tso ni,’ no hewɔ lɛ wɔyɛ nɔmimaa akɛ ebaaye jalɛ sane, ni ekwɛŋ mɛi ahiɛaŋ. Hegbɛ ni ekɛyeɔ nɔ lɛ sa, ejaakɛ ‘Nyɔŋmɔ ji emaŋtsɛsɛi.’ Enɛ tsɔɔ akɛ, Yehowa ji mɔ ni to emaŋtsɛyeli lɛ shishi. Kɛfata he lɛ, Yesu maŋtsɛsɛi lɛ baama shi kɛya “naanɔi anaanɔ.” Ani eŋɔɔɔ onaa akɛ oosɔmɔ Yehowa yɛ Maŋtsɛ ni yɔɔ hewalɛ tamɔ nɛkɛ, ni Nyɔŋmɔ diɛŋtsɛ hala lɛ lɛ shishi?\nMAŊTSƐ LƐ KƐ ‘EKLANTE ŊMƆ EHƐ’\n9, 10. (a) Mɛɛ be Kristo kɛ eklante lɛ ŋmɔ ehɛ, ni te ekɛtsu nii amrɔ nɔŋŋ eha tɛŋŋ? (b) Mɛni ekoŋŋ Kristo kɛ eklante lɛ baatsu wɔsɛɛ?\n9 Nyɛkanea Lala 45:4. Yehowa kɛɛ e-Maŋtsɛ lɛ koni ‘ekɛ eklante aŋmɔ ehɛ,’ ni tsɔɔ akɛ efã Yesu ni ewu ta eshi mɛi fɛɛ ni teɔ shi woɔ Nyɔŋmɔ nɔyeli lɛ, ni ekpata amɛhiɛ. (Lala 110:2) Akɛni Kristo ji Maŋtsɛ Tabilɔ ni anyɛɛɛ enɔ kunim aye hewɔ lɛ, atsɛ lɛ “Ekãalɔ.” Ekɛ eklante lɛ ŋmɔ ehɛ yɛ afi 1914, ni eye Satan kɛ edaimonioi lɛ anɔ kunim, ni eshɛrɛ amɛ eshwie kɛjɛ ŋwɛi kɛba shikpɔŋ lɛ niiaŋ.—Kpoj. 12:7-9.\n10 Ta ni Maŋtsɛ lɛ fã koni eyaye kunim lɛ shishijee kɛkɛ nɛ. Shi esa akɛ “eye kunim” kɛyawula shi. (Kpoj. 6:2) Kpaako kwraa abaatsu Yehowa kojomɔi ahe nii ashi Satan nibii agbɛjianɔtoo ni yɔɔ shikpɔŋ lɛ nɔ lɛ, ni abaatsĩ Satan kɛ edaimonioi lɛ anaa koni amɛkaná mɛi anɔ hewalɛ dɔŋŋ. Klɛŋklɛŋ lɛ, abaakpata Babilon Kpeteŋkpele lɛ, ni ji apasa jamɔi fɛɛ ni yɔɔ je lɛ mli lɛ hiɛ kwraa. Eji Yehowa yiŋtoo akɛ, ebaatsɔ je lɛŋ nɔyelɔi lɛ anɔ ekpata “ajwamaŋ” nɛɛ hiɛ. (Kpoj. 17:16, 17) No sɛɛ lɛ, Maŋtsɛ Tabilɔ lɛ baawu eshi Satan maŋkwramɔŋ gbɛjianɔtoo lɛ, ni ebaakpata hiɛ butuu. Kɛkɛ lɛ, Kristo, ni atsɛɔ lɛ “bu kwɔŋkwɔŋ lɛ mli bɔfo lɛ” baagbe ekunimyeli lɛ naa kɛtsɔ Satan kɛ edaimonioi lɛ ni ekɛ amɛ baawo bu kwɔŋkwɔŋ lɛ mli lɛ nɔ. (Kpoj. 9:1, 11; 20:1-3) Nyɛhaa wɔkwɛa bɔ ni Lala 45 lɛ wieɔ saji ni yɔɔ miishɛɛ nɛɛ ahe.\nMAŊTSƐ LƐ FÃ “ANƆKWALE” HE TA\n11. Mɛɛ gbɛ nɔ Kristo fãa “anɔkwale” he ta?\n11 Nyɛkanea Lala 45:5. Maŋtsɛ Tabilɔ lɛ wuuu ta koni ekɛye maji babaoo anɔ kunim, ní ená mɛi babaoo ni eye amɛnɔ. Moŋ lɛ, ewuɔ jalɛ he ta yɛ yiŋtoi kpakpai ahewɔ. Efãa “anɔkwale kɛ mlijɔlɛ [heshibaa, NW] kɛ jalɛ” he ta. Anɔkwale ni he hiaa fe fɛɛ ni esa akɛ afã he ji, anɔkwale ni kɔɔ Yehowa jeŋ muu fɛɛ nɔyeli lɛ he lɛ. Beni Satan tse Yehowa hiɛ atua lɛ, ete shi ewo hegbɛ ni Yehowa yɔɔ akɛ eyeɔ nɔ lɛ. Kɛjɛ nakai beaŋ kɛbaa nɛɛ, daimonioi kɛ adesai hu ete shi amɛwo hegbɛ ni Yehowa yɔɔ akɛ eyeɔ nɔ lɛ. Amrɔ nɛɛ, be eshɛ ni Maŋtsɛ ni Yehowa efɔ lɛ mu lɛ baafã ta koni ekɛha anɔkwale ni kɔɔ hegbɛ ni Yehowa yɔɔ akɛ eyeɔ nɔ lɛ he lɛ afee faŋŋ shi kome nyɔŋlo.\n12. Mɛɛ gbɛ nɔ Maŋtsɛ lɛ fãa “heshibaa” he ta?\n12 Maŋtsɛ lɛ fãa “heshibaa” hu he ta. Akɛ Nyɔŋmɔ Bi koome lɛ, Yesu ba ehe shi, ni efi e-Tsɛ lɛ sɛɛ akɛ jeŋ muu fɛɛ nɔyelɔ, ni ekɛ enɛ fee nɔkwɛmɔnɔ ni sa jogbaŋŋ eha wɔ. (Yes. 50:4, 5; Yoh. 5:19) Esa akɛ mɛi fɛɛ ni fiɔ Maŋtsɛ lɛ sɛɛ lɛ akase enɔkwɛmɔnɔ lɛ, ni amɛba amɛhe shi amɛha Yehowa nɔyeli lɛ yɛ nɔ fɛɛ nɔ mli. Mɛi ni feɔ nakai lɛ pɛ abaaha amɛhi jeŋ hee ni Nyɔŋmɔ ewo he shi lɛ mli.—Zak. 14:16, 17.\n13. Mɛɛ gbɛ nɔ Kristo wuɔ “jalɛ” he ta?\n13 Kristo wuɔ “jalɛ” hu he ta. Jalɛ ni Maŋtsɛ lɛ fãa he lɛ ji, “Nyɔŋmɔ jalɛ,” ni ji Yehowa shishitoo mlai ni kɔɔ nɔ ni ja kɛ nɔ ni ejaaa he lɛ. (Rom. 3:21; 5 Mose 32:4) Yesaia gba yɛ Maŋtsɛ Yesu Kristo he akɛ: “Maŋtsɛ ko baaye maŋtsɛ yɛ jalɛ naa.” (Yes. 32:1) Yesu nɔyeli lɛ kɛ “ŋwɛi hee” kɛ “shikpɔŋ hee” ni “jalɛ hiɔ mli” ni awo he shi lɛ baaba. (2 Pet. 3:13) Enɛ tsɔɔ akɛ, esa akɛ mɛi fɛɛ ni baahi nakai jeŋ hee lɛ mli lɛ ahi shi yɛ Yehowa jalɛ shishitoo mlai lɛ anaa.—Yes. 11:1-5.\nMAŊTSƐ LƐ TSU “NII NI YƆƆ GBEYEI”\n14. Mɛɛ gbɛ nɔ Kristo ninejurɔ baatsu “nii ni yɔɔ gbeyei”? (Kwɛmɔ mfoniri ni yɔɔ nikasemɔ lɛ shishijee lɛ.)\n14 Beni Maŋtsɛ lɛ tá okpɔŋɔ lɛ, klante ŋmɔ ehɛ. (Lala 45:4) Shi be eshɛ ni esa akɛ ekɛ eninejurɔ afã klante lɛ, ni ekɛtsu nii. Lalatsɛ lɛ gba akɛ: ‘Oninejurɔ aaatsɔɔo nii ní yɔɔ gbeyei!’ (Lala 45:5) Kɛ́ Yesu Kristo fã koni ebakpata Satan je lɛ hiɛ yɛ Harmagedon lɛ, ebaatsu “nii ni yɔɔ gbeyei” eshi ehenyɛlɔi lɛ. Wɔleee gbɛ tuuntu ni ebaatsɔ nɔ ekpata Satan nibii agbɛjianɔtoo lɛ hiɛ. Shi nakai hiɛkpatamɔ lɛ baaha shikpɔŋ lɛ nɔ bii ni booo kɔkɔ ni Nyɔŋmɔ ha abɔ akɛ aba he shi aha Maŋtsɛ lɛ toi lɛ atsui afã. (Nyɛkanea Lala 2:11, 12.) Yɛ Yesu gbalɛ ni kɔɔ naagbee be lɛ he lɛ mli lɛ, ewie akɛ: “Nɔ̃ aaanyɔnyɔɔ gbɔmɛi anɔ yɛ gbeyei kɛ nibii ní baa je lɛŋ lɛ agbɛkwɛmɔ hewɔ; ejaakɛ aaahoso ŋwɛi hewalɛi lɛ tete.” Ni ekɛfata he akɛ: “Kɛkɛ lɛ amɛaana gbɔmɔ bi lɛ akɛ eeba yɛ atatuŋ kɛ hewalɛ kɛ anunyam babaoo.”—Luka 21:26, 27.\n15, 16. Namɛi ji “tai” ni baafata Kristo he kɛwu lɛ?\n15 Beni Kpojiemɔ wolo lɛ bɔɔ bɔ ni Maŋtsɛ lɛ baaba “kɛ hewalɛ kɛ anunyam babaoo” ní ebakpata ehenyɛlɔi lɛ ahiɛ lɛ he amaniɛ lɛ, ewie akɛ: “Mina ní agbele ŋwɛi naa, ni naa, okpɔŋɔ yɛŋ, ni mɔ ni tá nɔ lɛ, atsɛ́ɔ lɛ akɛ: Heyelilɔ kɛ Anɔkwafo; ni jalɛ naa ekojoɔ ni ewuɔ ta. Ni tai ní yɔɔ ŋwɛi lɛ tara okpɔŋɔi yɛji anɔ kɛnyiɛ esɛɛ, ni amɛwo klala yɛŋ ní he tse. Ni tsi ní naa ba jɛɔ edaaŋ, koni ekɛ no atswia jeŋmajiaŋbii lɛ anii; ní ekɛ dadetso akpala amɛ. Ni lɛ nɔŋŋ enaanaa Nyɔŋmɔ Ofe lɛ mlifu ní naa wa lɛ weinŋãa nɔ̃ lɛ nɔ.”—Kpoj. 19:11, 14, 15.\n16 Namɛi ji “tai” ni yɔɔ ŋwɛi ni nyiɛ Kristo sɛɛ ni baafata ehe kɛyawu lɛ? Beni Yesu kɛ eklante lɛ ŋmɔ ehɛ klɛŋklɛŋ kwraa ni eshwie Satan kɛ edaimonioi lɛ kɛjɛ ŋwɛi lɛ, no mli lɛ “ebɔfoi lɛ” fata ehe. (Kpoj. 12:7-9) Belɛ nilee yɛ mli akɛ wɔɔmu sane naa akɛ, yɛ Harmagedon ta lɛ mli lɛ, bɔfoi krɔŋkrɔŋi lɛ baafata Kristo he kɛwu. Ani mɛi krokomɛi hu baafata ehe kɛyawu? Yesu wo enyɛmimɛi ni afɔ amɛ mu lɛ shi akɛ: “Kunimyelɔ lɛ kɛ mɔ ni toɔ minitsumɔi lɛ kɛyashiɔ naagbee lɛ, maha lɛ hegbɛ yɛ jeŋmaji lɛ anɔ, ni ekɛ dadetso aaakpala amɛ ni eeejwara amɛ tamɔ ajwaraa sũ-gbɛi lɛ, taakɛ bɔ ni mi hu miná kɛjɛ mitsɛ ŋɔɔ lɛ.” (Kpoj. 2:26, 27) No hewɔ lɛ, Kristo nyɛmimɛi ni afɔ amɛ mu ni no mli lɛ amɛ fɛɛ amɛnine eshɛ amɛŋwɛi juromɔnɔ lɛ nɔ lɛ hu baafata ehe kɛwu. Mɛi ni afɔ amɛ mu ni baafata ehe kɛye nɔ lɛ baafata ehe kɛtsu “nii ni yɔɔ gbeyei” beni ekɛ dadetso kpalaa jeŋmaji lɛ.\nMAŊTSƐ LƐ GBE EKUNIMYELI LƐ NAA\n17. (a) Mɛni okpɔŋɔ yɛŋ ni Kristo tá nɔ lɛ tsɔɔ? (b) Mɛni klante kɛ gãi lɛ fɛɛ damɔ shi kɛha?\n17 Nyɛkanea Lala 45:6. Maŋtsɛ lɛ tá okpɔŋɔ yɛŋ nɔ, ni tsɔɔ akɛ, ta ni ewuɔ lɛ he tse ni eja yɛ Yehowa hiɛ. (Kpoj. 6:2; 19:11) Ehiɛ gãi hu kɛfata klante lɛ he. Biblia lɛ kɛɔ akɛ: “Mikwɛ, ni naa, okpɔŋɔ yɛŋ; ni mɔ ni tá enɔ lɛ hiɛ gãi, ni aha lɛ akekre, ni eje kpo eeye kunim, koni esaa eye kunim.” Klante kɛ gãi lɛ fɛɛ damɔ shi kɛha gbɛ ni Kristo baatsɔ nɔ ekpata ehenyɛlɔi lɛ ahiɛ lɛ.\nAbaafɔ̃ loofɔji nine ni amɛbaye mɛi aloo koni shikpɔŋ lɛ nɔ atse (Kwɛmɔ kuku 18)\n18. Kɛ́ Kristo kɛ ‘egãimlibii’ lɛ tsu nii lɛ, mɛni baaba?\n18 Lalatsɛ lɛ gba akɛ, Maŋtsɛ lɛ ‘gãimlibii lɛ anaa ba, ni amɛtsurɔɔ ehenyɛlɔi lɛ atsuiiaŋ,’ ni ehaa ‘maji tswiatswiaa shi yɛ ehiɛ.’ Hiɛkpatamɔ lɛ baaya nɔ yɛ shikpɔŋ muu lɛ fɛɛ nɔ. Yeremia gba akɛ: “Mɛi ní Yehowa aaagbe yɛ nakai gbi lɛ nɔ lɛ aaakamɔ shi kɛaajɛ shikpɔŋ lɛ naagbeehe kome kɛaatee shikpɔŋ lɛ naagbeehe kroko.” (Yer. 25:33) Gbalɛ kroko ni wie nɔ kome too lɛ he lɛ hu kɛɛ akɛ: “Ni mina bɔfo ko damɔ hulu mli, ni ebo kɛ gbee wulu ekɛɛ loofɔji ní filikiɔ yɛ ŋwɛi lɛ fɛɛ akɛ: Nyɛbaa ní nyɛbabuaa nyɛhe naa yɛ Nyɔŋmɔ okpɔlɔ kpeteŋkpele lɛ he, koni nyɛbaye maŋtsɛmɛi aloo kɛ asafoiatsɛmɛi aloo kɛ hewalɔi aloo kɛ okpɔŋɔi aloo kɛ mɛi ní tara amɛnɔ lɛ aloo kɛ odehei kɛ nyɔji kɛ mɛi bibii kɛ mɛi wuji fɛɛ aloo.”—Kpoj. 19:17, 18.\n19. Mɛɛ gbɛ nɔ Kristo baaya eyaye kunim, ni egbe ekunimyeli lɛ naa kwraa?\n19 Beni Kristo ekpata Satan nibii agbɛjianɔtoo fɔŋ lɛ hiɛ yɛ shikpɔŋ lɛ nɔ lɛ, ebaafã yɛ ‘egbojee lɛ mli’ ni eyaye kunim. (Lala 45:5) Ebaagbe ekunimyeli lɛ naa kɛtsɔ Satan kɛ edaimonioi lɛ ni ekɛbaawo bu kwɔŋkwɔŋ lɛ mli kɛyashi Afii Akpe Nɔyeli lɛ naagbee lɛ nɔ. (Kpoj. 20:2, 3) Kɛ́ atsĩ Abonsam kɛ edaimonioi lɛ anaa awo bu kwɔŋkwɔŋ lɛ mli lɛ, amɛnyɛŋ amɛfee nɔ ko nɔ ko dɔŋŋ. Akɛni Satan nyɛŋ ená mɛi ni yɔɔ shikpɔŋ lɛ nɔ lɛ anɔ hewalɛ dɔŋŋ hewɔ lɛ, amɛbaanyɛ amɛba amɛhe shi amɛha amɛnunyam Maŋtsɛ ni eye kunim lɛ agbɛnɛ. Shi dani shikpɔŋ muu lɛ fɛɛ baatsɔ paradeiso lɛ, shikpɔŋ lɛ nɔ bii nɛɛ baaná yiŋtoo kroko ni amɛbaadamɔ nɔ amɛkɛ Maŋtsɛ lɛ kɛ ehefatalɔi ni yɔɔ ŋwɛi lɛ aná miishɛɛ. Wɔbaasusu nakai miishɛɛ be lɛ he yɛ nikasemɔ ni nyiɛ sɛɛ lɛ mli.


Marko 8 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNɔ Ni Marko Ŋma 8:1-38\nAbi ni efee okadi ko (10-13)\nFarisifoi kɛ Herode ashikishaŋ-sha lɛ (14-21)\n8 No gbii lɛ amli lɛ, mɛi babaoo ko bua amɛhe naa ekoŋŋ ni amɛbɛ nɔ ko ni amɛbaaye. No hewɔ lɛ, etsɛ kaselɔi lɛ ni ekɛɛ amɛ akɛ: 2 “Mɛi lɛ anii miifee mi mɔbɔ,+ ejaakɛ gbii etɛ sɔŋŋ nɛ ni amɛkɛ mi ehi shi, ni amɛbɛ nɔ ko ni amɛbaaye.+ 3 Kɛ́ miwo amɛ gbɛ koni amɛya amɛshĩai kɛ hɔmɔ lɛ,* amɛhiɛ baayadi amɛ ni amɛbaayagbee shi yɛ gbɛ lɛ nɔ, ni amɛteŋ mɛi komɛi hu jɛ shɔŋŋ.” 4 Shi ekaselɔi lɛ hã lɛ hetoo amɛkɛɛ: “Nɛgbɛ mɔ ko baaná blodo ni baanyɛ ashɛ mɛi nɛɛ anaa yɛ biɛ ni etse ehe banee nɛɛ?” 5 Kɛkɛ ni ebi amɛ akɛ: “Blodoi enyiɛ nyɛyɔɔ?” Amɛkɛɛ akɛ: “Kpawo.”+ 6 Ni efã mɛi lɛ akɛ amɛtara shikpɔŋ. Kɛkɛ ni ekɔlɔ blodoi kpawo lɛ, eda shi, ni ekumɔ mli, ni ekɛhã ekaselɔi lɛ koni amɛjara, ni amɛjara amɛhã mɛi lɛ.+ 7 No mli lɛ, amɛyɛ ŋshɔŋ loi bibii fioo hu, ni be ni esɔle lɛ, ekɛɛ amɛ akɛ amɛjara nomɛi hu. 8 Ni amɛye ni amɛtɔrɔ, ni amɛkɔlɔ blodo kukuji ni shwɛ lɛ, kɛntɛŋi agboi* kpawo obɔbɔ.+ 9 No mli lɛ, hii aaafee 4,000 yɔɔ jɛmɛ. Kɛkɛ ni ewo amɛ gbɛ. 10 Amrɔ lɛ, ekɛ ekaselɔi lɛ kwɔ lɛlɛ lɛ ni amɛba Dalmanuta kpokpaa lɛ nɔ.+ 11 Biɛ ni Farisifoi lɛ ba ni amɛkɛ lɛ babɔi ŋwanejee, ni amɛbi ni efee okadi ko ni jɛ ŋwɛi etsɔɔ amɛ koni amɛkɛka lɛ.+ 12 Ni ehao waa yɛ emumɔ mli ni ekɛɛ: “Mɛni hewɔ yinɔ nɛɛ taoɔ okadi?+ Lɛɛlɛŋ, miikɛɛ nyɛ akɛ, ahãŋ yinɔ nɛɛ okadi ko.”+ 13 Kɛkɛ ni eshi amɛ, ni ekwɔ lɛlɛ lɛ ekoŋŋ, ni efo kɛtee ŋshɔ lɛ sɛɛ. 14 Shi amɛhiɛ kpa nɔ akɛ amɛbaakɔlɔ blodo kɛya, ni amɛhiɛɛɛ nɔ ko nɔ ko yɛ amɛhe yɛ lɛlɛ lɛ mli, ja blodo kome pɛ.+ 15 Ni ebɔ amɛ kɔkɔ ni mli kã shi faŋŋ akɛ: “Nyɛgbɛa nyɛhiŋmɛiiaŋ; nyɛkwɛa jogbaŋŋ yɛ Farisifoi lɛ ashikishaŋ-sha lɛ kɛ Herode ashikishaŋ-sha lɛ he.”+ 16 Ni amɛkɛ amɛhe bɔi ŋwanejee yɛ blodo ni amɛhiɛɛɛ lɛ hewɔ. 17 Be ni eyɔse enɛ lɛ, ekɛɛ amɛ akɛ: “Mɛni hewɔ ni nyɛjeɔ ŋwane yɛ blodo ni nyɛhiɛɛɛ lɛ hewɔ? Ani nyɛnáko sɛɛyoomɔ ni nyɛnuko shishi lolo? Ani nyɛtsuii nyɛɛɛ anu shishi lolo? 18 ‘Nyɛyɛ hiŋmɛii, shi ani nyɛnaaa nii; nyɛyɛ toii, shi ani nyɛnuuu nii?’ Ani nyɛkaiii 19 be ni mikumɔ blodoi enumɔ+ lɛ mli mihã hii 5,000 lɛ, kɛntɛŋi ni blodo kukuji eyimɔ amɛ obɔbɔ enyiɛ naa nyɛbua?” Amɛkɛɛ lɛ akɛ: “Nyɔŋma kɛ enyɔ.”+ 20 “Be ni mikumɔ blodoi kpawo lɛ mli mihã hii 4,000 lɛ, kɛntɛŋi agboi* ni blodo kukuji eyimɔ amɛ obɔbɔ enyiɛ nyɛhole?” Ni amɛkɛɛ lɛ akɛ: “Kpawo.”+ 21 Ni ekɛɛ amɛ akɛ: “Ani nyɛnuuu shishi lolo?” 22 Agbɛnɛ, amɛyakpeleke yɛ Betsaida. Ni mɛi kɛ nuu shwilafo ko ba eŋɔɔ, ni amɛkpa lɛ fai koni eta ehe.+ 23 Ni emɔ shwilafo lɛ nineshi ni ekɛ lɛ je akrowa lɛ mli. Be ni etsɛ̃ lajɔ̃ eshwie ehiŋmɛii lɛ anɔ lɛ,+ ekɛ eniji ŋmɛlɛ enɔ ni ebi lɛ akɛ: “Oona nii lo?” 24 Nuu lɛ wó ehiɛ nɔ ni ekɛɛ: “Miina gbɔmɛi, shi amɛtamɔ tsei ní miinyiɛ kɛmiiya kɛmiiba.” 25 Ekɛ eniji ŋmɛlɛ nuu lɛ hiŋmɛii lɛ anɔ ekoŋŋ, ni nuu lɛ na nii jogbaŋŋ. Atsa ehiŋmɛii lɛ, ni enyɛɔ enaa nɔ fɛɛ nɔ faŋŋ. 26 Ni ewo lɛ gbɛ kɛtee eshĩa ekɛɛ: “Kaabote akrowa lɛ mli.” 27 Agbɛnɛ, Yesu kɛ ekaselɔi lɛ shi kɛtee Kaisarea Filipi akrowai lɛ amli, ni be ni amɛnyiɛ gbɛ amɛyaa lɛ, ebɔi ekaselɔi lɛ sanebimɔ ekɛɛ: “Namɔ mɛi kɛɔ akɛ miji?”+ 28 Amɛkɛɛ lɛ akɛ: “Yohane Baptisilɔ lɛ,+ shi mɛi komɛi kɛɔ akɛ, Elia,+ ni mɛi krokomɛi hu kɛɔ akɛ, gbalɔi lɛ ateŋ mɔ ko.” 29 Ni efɔ̃ sanebimɔ lɛ ehã amɛ akɛ: “Shi nyɛ lɛ, namɔ nyɛkɛɔ akɛ miji?” Petro hã lɛ hetoo akɛ: “Bo ji Kristo lɛ.”+ 30 Kɛkɛ ni efã kaselɔi lɛ kɛ hiɛdɔɔ akɛ amɛkakɛɛ mɔ ko mɔ ko ehe sane.+ 31 Agbɛnɛ hu, ebɔi amɛ tsɔɔmɔ akɛ esa akɛ gbɔmɔ Bi lɛ ana nɔ babaoo ni onukpai lɛ kɛ osɔfoi hiɛnaanɔbii lɛ kɛ woloŋmalɔi lɛ akpoo lɛ ni agbe lɛ,+ ni ebaate shi yɛ gbii etɛ sɛɛ.+ 32 Anɔkwa, no mli lɛ, eewie nɛkɛ wiemɔ nɛɛ yɛ faŋŋ. Shi Petro ŋɔ lɛ kɛtee afã ni ebɔi ehiɛ kamɔ.+ 33 Ni etsɔ ehe ni ekwɛ ekaselɔi lɛ, ni ekã Petro hiɛ ekɛɛ: “Ho misɛɛ, Satan! ejaakɛ ojwɛŋŋ Nyɔŋmɔ jwɛŋmɔi, shi moŋ gbɔmɛi ajwɛŋmɔi ojwɛŋɔ.”+ 34 Agbɛnɛ, etsɛ mɛi babaoo lɛ kɛ ekaselɔi lɛ kɛba emasɛi ni ekɛɛ amɛ akɛ: “Kɛ́ mɔ ko miisumɔ akɛ enyiɛ misɛɛ lɛ, ekwa ehe ni ewó epiŋmɔ tso* lɛ ni eya nɔ enyiɛ misɛɛ.+ 35 Ejaakɛ mɔ fɛɛ mɔ ni miisumɔ akɛ ebaa ewala* yi lɛ, ebaaje edɛŋ, shi mɔ fɛɛ mɔ ni wala* jeɔ edɛŋ yɛ mi kɛ sane kpakpa lɛ hewɔ lɛ, ebaabaa yi.+ 36 Anɔkwa, mɛɛ nɔ kpakpa gbɔmɔ baaná kɛ́ enine shɛ jeŋ muu lɛ fɛɛ nɔ ni ewala* je edɛŋ?+ 37 Anɔkwa, mɛni gbɔmɔ kɛbaahã yɛ ewala* najiaŋ?*+ 38 Ejaakɛ mɔ fɛɛ mɔ ni mi kɛ miwiemɔi lɛ ahe feɔ lɛ hiɛgbele yɛ yinɔbii gbalafitelɔi* kɛ eshafeelɔi nɛɛ ateŋ lɛ, lɛ hu ehe baafee gbɔmɔ Bi lɛ hiɛgbele+ be ni eba yɛ e-Tsɛ anunyam lɛ mli ni bɔfoi krɔŋkrɔŋi lɛ fata ehe lɛ.”+\n^ Loo “ní amɛmiihi ŋmaa lɛ.”\n^ Loo “ní yeee anɔkwa.”


Romabii 10 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nBɔ ni aaafee aná Nyɔŋmɔ jalɛ (1-15)\nSane ni ajajeɔ atsɔɔ (10)\nAbaahere mɛi ni boɔ tsɛɔ Yehowa lɛ ayiwala (13)\nShiɛlɔi anaji yɛ fɛo (15)\nAkpoo sane kpakpa lɛ (16-21)\n10 Nyɛmimɛi, yɛ anɔkwale mli lɛ, nɔ ni mitsui shweɔ kɛ fai ni mikɛ hiɛdɔɔ kpaa Nyɔŋmɔ mihãa amɛ ji akɛ, ahere amɛyiwala. 2 Ejaakɛ miyeɔ amɛhe odase akɛ amɛhiɛ dɔɔ yɛ Nyɔŋmɔ he moŋ, shi jeee yɛ nilee krɔŋŋ naa. 3 Akɛni amɛleee Nyɔŋmɔ jalɛ lɛ shi amɛmiitao ni amɛto amɛ diɛŋtsɛ amɛnɔ shishi hewɔ lɛ, amɛŋɔɔɔ amɛhe amɛwooo Nyɔŋmɔ jalɛ lɛ shishi. 4 Ejaakɛ Kristo ji Mla lɛ naagbee, koni mɔ fɛɛ mɔ ni jieɔ hemɔkɛyeli kpo lɛ aná jalɛ. 5 Ejaakɛ Mose ŋma yɛ jalɛ ni jɛ Mla lɛ mli lɛ he akɛ: “Gbɔmɔ ni yeɔ nibii nɛɛ anɔ lɛ baahi shi yɛ nibii nɛɛ ahewɔ.” 6 Shi jalɛ ni jɛ hemɔkɛyeli mli lɛ kɛɔ akɛ: “Kaakɛɛ yɛ otsui mli akɛ, ‘Namɔ baakwɔ kɛya ŋwɛi?’ ni tsɔɔ akɛ, koni eyaŋɔ Kristo kɛkpeleke shi, 7 aloo, ‘Namɔ baakpeleke shi kɛya bu kwɔŋkwɔŋ lɛ mli?’ ni tsɔɔ akɛ, koni eyaŋɔ Kristo kɛjɛ gbohii ateŋ kɛba.” 8 Shi moŋ te ekɛɔ tɛŋŋ? “Wiemɔ lɛ bɛŋkɛ bo, eyɛ bo diɛŋtsɛ odaa mli kɛ bo diɛŋtsɛ otsui mli”; no ji hemɔkɛyeli he “wiemɔ lɛ” ní wɔshiɛɔ lɛ. 9 Ejaakɛ kɛ́ okɛ onaabu jaje otsɔɔ akɛ, Yesu ji Nuŋtsɔ, ni ojie hemɔkɛyeli kpo yɛ otsui mli akɛ Nyɔŋmɔ tee lɛ shi kɛjɛ gbohii ateŋ lɛ, abaahere oyiwala. 10 Ejaakɛ tsui akɛjieɔ hemɔkɛyeli kpo kɛshɛɔ jalɛ he, shi naabu akɛjajeɔ atsɔɔ kɛshɛɔ yiwalaheremɔ he. 11 Ejaakɛ ŋmalɛ lɛ kɛɔ akɛ: “Mɔ ko mɔ ko bɛ ni náa hemɔkɛyeli yɛ emli ní nine baanyɛ shi.” 12 Ejaakɛ srɔto ko bɛ Yudafonyo kɛ Helanyo teŋ. Nuŋtsɔ kome ta nii fɛɛ nɔ, ni niiatsɛ hu ji lɛ hã* mɛi fɛɛ ni boɔ tsɛɔ lɛ lɛ. 13 Ejaakɛ “mɔ fɛɛ mɔ ni boɔ tsɛɔ Yehowa* gbɛ́i lɛ, abaahere eyiwala.” 14 Shi te amɛbaafee tɛŋŋ amɛbo amɛtsɛ mɔ ni amɛnáko hemɔkɛyeli yɛ emli lɛ? Ni asaŋ te amɛbaafee tɛŋŋ amɛná hemɔkɛyeli hu yɛ mɔ ni amɛnuko ehe sane lɛ mli lɛ? Ni asaŋ te amɛbaafee tɛŋŋ amɛnu hu kɛ́ mɔ ko bɛ ni baashiɛ? 15 Ni asaŋ te amɛbaafee tɛŋŋ amɛshiɛ hu kɛ́ atsuko amɛ? Tamɔ bɔ ni aŋma lɛ, akɛ: “Kwɛ bɔ ni mɛi ni jajeɔ nibii kpakpai ahe sane kpakpa lɛ anaji yɔɔ fɛo hã!” 16 Kɛ̃lɛ, jeee amɛ fɛɛ amɛbo sane kpakpa lɛ toi. Ejaakɛ Yesaia kɛɛ akɛ: “Yehowa,* namɔ ená hemɔkɛyeli yɛ nɔ ni anu yɛ wɔnaa lɛ mli?”* 17 No hewɔ lɛ, hemɔkɛyeli nyiɛɔ nɔ ni anuɔ lɛ sɛɛ kɛbaa. Ni nɔ ni anuɔ lɛ hu tsɔɔ Kristo he wiemɔ lɛ nɔ kɛbaa. 18 Shi miibi akɛ, Ani nu amɛnuuu? Dabida, anɔkwa, “amɛgbee jije kɛtee shikpɔŋ lɛ nɔ fɛɛ, ni amɛsane lɛ shɛ shikpɔŋ lɛ naagbeehei lɛ.” 19 Shi miibi akɛ, Ani le Israel leee? Klɛŋklɛŋ lɛ, Mose kɛɛ akɛ: “Matsɔ mɛi ni jeee jeŋmaŋ ko nɔ mahã nyɛye awuŋa; matsɔ jeŋmaŋ ko ni leee nii nɔ mahã nyɛmli afu waa.” 20 Ni Yesaia fee ekãa babaoo ni ekɛɛ: “Mɛi ni taooo mi lɛ na mi; mɛi ni biii mishi lɛ bale mi.” 21 Shi ewie Israel he akɛ: “Gbi muu fɛɛ lɛ, migbɛɔ minijiaŋ mihãa maŋ toigbolɔi kɛ kuɛŋtilɔi lɛ.”\n^ Aloo “edɛŋ kpɔɔ hãa.”\n^ Aloo “yɛ wɔmaniɛbɔɔ lɛ mli?”


“Jalɔ amanehului faa babaoo, shi Yehowa jieɔ lɛ kɛjɛɔ fɛɛ mli.”—LALA 34:20.\n1, 2. Mɛɛ naagba Kristofonyo anɔkwafo ko kɛkpe, ni mɛni hewɔ wɔ hu wɔbaanyɛ wɔyaje shihilɛ ni tamɔ nakai mli?\nNƆ NI fe afii 20 nɛ ni oblayoo ni atsɛ́ɔ lɛ Keiko * batsɔ Yehowa Odasefonyo. Esɔmɔ akɛ daa gbɛgbalɔ loo be-fɛɛ Maŋtsɛyeli jajelɔ kɛyashi be ko. Ehiɛ sɔ nakai hegbɛ ni ená lɛ jogbaŋŋ. Shi nyɛsɛɛ nɛɛ, nijiaŋwujee kɛ shoofeemɔ ha Keiko bafee shwɛm. Ewie akɛ: “Minyɛɛɛ mafɔ̃ɔ yaafo.” Bɔni afee ni Keiko ajie susumɔ ni esaaa ni ená, ní no ha enu nijiaŋwujee kɛ shoofeemɔ he lɛ kɛje ejwɛŋmɔ mli lɛ, ekɛ bei babaoo wo nii ni lɛ diɛŋtsɛ eto gbɛjianɔ ni ekaseɔ lɛ mli. Ewie akɛ: “Fɛɛ sɛɛ lɛ, minyɛɛɛ matsu minaagba lɛ he nii. Ebashɛ he ko ni mishwe akɛ migbo.”\n2 Ani okɛ nijiaŋwujee ni tamɔ nɛkɛ ekpe pɛŋ? Ákɛ Yehowa Odasefonyo lɛ, oyɛ yiŋtoi babaoo ni ooodamɔ nɔ oha omli afili bo ejaakɛ he ní atuɔ ahaa Nyɔŋmɔjamɔ lɛ ‘yɛ wala ni yɔɔ agbɛnɛ nɛɛ kɛ nɔ ni baaba lɛ he shiwoo.’ (1 Timoteo 4:8) Amrɔ nɛɛ, oyɛ mumɔŋ paradeiso mli! Shi ani no tsɔɔ akɛ oye ohe kɛjɛ haomɔi fɛɛ ahe? Kɔkɔɔkɔ! Biblia lɛ kɛɔ akɛ: “Jalɔ amanehului faa babaoo.” (Lala 34:20) Enɛ bɛ naakpɛɛ ejaakɛ “jeŋ muu lɛ fɛɛ kã mɔ fɔŋ [Satan Abonsam] lɛ mli.” (1 Yohane 5:19) Nibii gbohii ni jɛɔ je lɛ nɔ ní mɔ fɔŋ nɛɛ yeɔ lɛ mli kɛbaa lɛ saa wɔteŋ mɔ fɛɛ mɔ he yɛ gbɛ ko nɔ.—Efesobii 6:12.\nAwui ní Amanehulu Yeɔ\n3. Tsĩi nɔkwɛmɔnii ni yɔɔ Biblia lɛ mli ní kɔɔ Nyɔŋmɔ tsuji ni kɛ amanehului ni naa wawai kpe lɛ ekomɛi atã.\n3 Amanehului ni sɛɛ tsɛɔ baanyɛ aha wɔsusumɔi fɛɛ afite. (Abɛi 15:15) Susumɔ jalɔ Hiob sane lɛ he okwɛ. Beni Hiob kɛ amanehulu ko ni naa wa kpe lɛ, ekɛɛ akɛ: “Gbɔmɔ ni yoo fɔ́ lɛ yɔɔ nɛɛ, kukuoo kɛkɛ ji egbii lɛ, ni emli eyi tɔ́ kɛ haomɔ sɔŋŋ.” (Hiob 14:1) Hiob miishɛɛ fɛɛ tã. Eshɛ he ko ni enu he po akɛ Yehowa ekpoo lɛ. (Hiob 29:1-5) Jeee Hiob pɛ ji Nyɔŋmɔ tsulɔ ni kɛ haomɔi ni mli wa kpe. Biblia lɛ haa wɔleɔ akɛ Hana ‘werɛ ho eho’ yɛ bi ní no mli lɛ ebɛ hewɔ. (1 Samuel 1:9-11) Weku naagba ko ní hao Rebeka lɛ ha ewie akɛ: “Mijeŋ hilɛ eje mitsine.” (1 Mose 27:46) Beni David susuɔ etɔmɔi lɛ ahe lɛ, ekɛɛ akɛ: “Daa nɛɛ minyiɛ mɔbɔmɔbɔ.” (Lala 38:7) Nɔkwɛmɔnii fioo ni wɔsusu he nɛɛ feɔ lɛ faŋŋ akɛ hii kɛ yei ni sheɔ Nyɔŋmɔ gbeyei ní hi shi yɛ be ni tsɔ Kristofoi abe lɛ hiɛ lɛ to amɛtsui shi yɛ amanehului ni mli wawai amli.\n4. Mɛni hewɔ ebɛ naakpɛɛ akɛ ayɛ “mɛi ni ehao” yɛ Kristofoi ni yɔɔ ŋmɛnɛ lɛ ateŋ lɛ?\n4 Ni Kristofoi hu? Bɔfo Paulo na akɛ ehe miihia ni ekɛɛ Tesalonikabii lɛ koni “amɛshɛje mɛi ni tsui fãa [loo “mɛi ni ehao,” NW] lɛ amii.” (1 Tesalonikabii 5:14) Wolo ko ni akɛpɛiɔ saji amli lɛ tsɔɔ mli akɛ Hela wiemɔ ni atsɔɔ shishi akɛ “mɛi ni ehao” lɛ baanyɛ akɔ “mɛi ni shihilɛ haa amɛfeɔ shwɛm yɛ be kukuoo mli lɛ ahe.” Nɔ ni Paulo wie lɛ tsɔɔ akɛ, mɛi ni afɔ amɛ mu ni hi Tesalonika asafo lɛ mli lɛ ateŋ mɛi komɛi anijiaŋ je wui. Ayɛ mɛi ni ehao yɛ Kristofoi ni yɔɔ ŋmɛnɛ lɛ hu ateŋ. Shi mɛni haa amɛhaoɔ lɛ? Nyɛhaa wɔsusua nibii etɛ komɛi ni fɔɔ amɛ haomɔ lɛ ahe wɔkwɛa.\nEmuu ni Wɔyeee lɛ Baanyɛ Aha Wɔhao\n5, 6. Mɛɛ gbɛ nɔ Romabii 7:22-25 lɛ shɛjeɔ mɔ mii?\n5 Ákɛ mɛi ni tamɔɔɔ aŋkroaŋkroi ni amɛjeŋba ekpɔtɔ ní “nɔ ko nɔ ko efeee amɛ hiɛgbele dɔŋŋ” lɛ, edɔɔ anɔkwa Kristofoi akɛ amɛji eshafeelɔi. (Efesobii 4:19) Ekolɛ, amɛnuɔ he taakɛ Paulo nu he lɛ. Eŋma akɛ: “Ejaakɛ mimligbɛ gbɔmɔ lɛ mii shɛɔ yɛ Nyɔŋmɔ mla lɛ he; shi minaa mla kroko yɛ mihenii lɛ amli ni kɛ mijwɛŋmɔ mla lɛ wuɔ ta ni eŋɔɔ mi nom ehaa esha mla lɛ ni yɔɔ mihenii lɛ amli lɛ.” No sɛɛ lɛ, Paulo jaje akɛ: “Gbɔmɔ ni nii yɔɔ mɔbɔ ji mi.”—Romabii 7:22-24.\n6 Ani onu he taakɛ Paulo nu he lɛ pɛŋ? Ejeee tɔmɔ akɛ ohiɛ aaahi ofãtɔɔi anɔ ejaakɛ no feemɔ baanyɛ aye abua bo ni ona hiɛdɔɔ ni yɔɔ tɔmɔ ko he, ni ebaanyɛ ewaje bo koni ofĩ shi yɛ ofai shi ni otswa akɛ obaatsi ohe kɛjɛ efɔŋfeemɔ he lɛ mli. Esaaa ni ofãtɔɔi lɛ haa oyeɔ otsui jenamɔ kɛ jetsɛremɔ. Beni Paulo kɛ tsuiyeli wie wiemɔi ni yɔɔ ŋmalɛ ni wɔtsɛ́ yisɛɛ kɛtsɔ hiɛ lɛ mli lɛ, ekɛfata he akɛ: “Miitsɔ wɔ-Nuŋtsɔ Yesu Kristo nɔ miida Nyɔŋmɔ shi.” (Romabii 7:25) Hɛɛ, Paulo ná nɔmimaa akɛ Yesu lá ni efɔse eshwie shi lɛ baanyɛ akpɔ̃ lɛ kɛjɛ esha ni akɛfɔ́ lɛ lɛ mli.—Romabii 5:18.\n7. Mɛni baanyɛ aye abua mɔ koni ekaha eshafeemɔ sui ni yɔɔ ehe lɛ miihao lɛ?\n7 Kɛ́ ofãtɔɔi lɛ haa onuɔ he akɛ ofee shwɛm lɛ, no lɛ okɛ bɔfo Yohane wiemɔi nɛɛ ashɛje omii. Eŋma akɛ: “Kɛ́ mɔ ko fee esha jiŋŋ, wɔyɛ mlidamɔlɔ yɛ tsɛ lɛ ŋɔɔ, Yesu Kristo, jalɔ lɛ; ni lɛ ji wɔhe eshai lɛ ahe kpatamɔ nɔ̃; shi jeee wɔnɔ̃ lɛ kɛkɛ he, shi moŋ jeŋ muu lɛ fɛɛ nɔ̃ lɛ hu he.” (1 Yohane 2:1, 2) Kɛ́ eshafeemɔ sui ni yɔɔ ohe lɛ ha ohao lɛ, ohiɛ akakpa nɔ kɔkɔɔkɔ akɛ Yesu bagbo yɛ eshafeelɔi ahewɔ, shi jeee mɛi ni eye emuu. Yɛ anɔkwale mli lɛ, ‘mɛi fɛɛ efee esha, ni Nyɔŋmɔ anunyam lɛ ebɔ amɛ.’—Romabii 3:23.\n8, 9. Mɛni hewɔ esaaa akɛ wɔfolɔɔ wɔ diɛŋtsɛ wɔnaa ni wɔbuɔ wɔhe fɔ lɛ?\n8 Ekolɛ, okɛ ohe wo esha ko ni yɔɔ hiɛdɔɔ mli yɛ be ni eho lɛ mli. Ŋwanejee bɛ he akɛ otsĩ nakai tɔmɔ lɛ tã otsɔɔ Yehowa yɛ sɔlemɔ mli, ni ekolɛ ofee nakai shii abɔ po. Kristofoi asafoŋ onukpai lɛ hu ye bua bo yɛ mumɔŋ. (Yakobo 5:14, 15) Akɛni oshwa ohe diɛŋtsɛ akɛ okɔ gbɛ ni tamɔ nakai hewɔ lɛ, otee nɔ ohi asafo lɛ mli. Eeenyɛ ebalɛ hu akɛ oshi Nyɔŋmɔ asafo lɛ be fioo, shi sɛɛ mli lɛ oshwa ohe ni obaná shidaamɔ kpakpa ekoŋŋ yɛ asafo lɛ mli. Kɛ́ okɛ shihilɛi enyɔ ni wɔsusu he nɛɛ amli eko ekpe pɛŋ lɛ, no lɛ ekolɛ kɛ́ eyɛ mli aahu lɛ, obaakai nakai esha ni ofee lɛ, ni no baaha ohao. Kɛ́ eba lɛ nakai yɛ ogbɛfaŋ lɛ, kaimɔ akɛ Yehowa kɛ mɛi ni shwaa amɛhe diɛŋtsɛ lɛ ahe eshai lɛ keɔ amɛ ‘kwraa.’ (Yesaia 55:7) Kɛfata he lɛ, esumɔɔɔ ni onuɔ he akɛ ohe bɛ sɛɛnamɔ ko, ni ákɛ hiɛnɔkamɔ ko kwraa bɛ kɛha bo. Satan ná ni eba lɛ nakai. (2 Korintobii 2:7, 10, 11) Akɛni Abonsam sa hiɛkpatamɔ hewɔ lɛ, abaakpata ehiɛ, shi ebaasumɔ koni bo hu onu he akɛ osa hiɛkpatamɔ. (Kpojiemɔ 20:10) Satan miitao etsɔ gbɛ ni tamɔ nɛkɛ nɔ ekɛfite ohemɔkɛyeli lɛ, shi kaaha eeye omanye. (Efesobii 6:11) Yɛ no najiaŋ lɛ, okɛ ‘shiŋŋfeemɔ atsĩ lɛ gbɛ’ taakɛ ofeɔ yɛ saji krokomɛi amli lɛ.—1 Petro 5:9.\n9 Awie Satan he yɛ Kpojiemɔ 12:10 lɛ akɛ eji “wɔnyɛmimɛi” ni ji Kristofoi ni afɔ amɛ mu lɛ “anaafolɔlɔ.” ‘Efolɔɔ amɛnaa nyɔɔŋ kɛ shwane’ yɛ Nyɔŋmɔ hiɛ. Ŋmalɛ nɛɛ nɔjwɛŋmɔ baanyɛ aye abua bo koni ona akɛ Satan ni ji amale naafolɔlɔ lɛ baaná he miishɛɛ akɛ bo diɛŋtsɛ ooofolɔ onaa ni obu ohe fɔ, tsɛbelɛ jeee nakai Yehowa kɛ bo yeɔ. (1 Yohane 3:19-22) Mɛni hewɔ ohaa ofãtɔɔi lɛ haoɔ bo kɛyashiɔ he ni onuɔ he akɛ kɛ́ otao he ko ota moŋ lɛ, ebaahi? Kaaha Satan miifite wekukpãa ni kã okɛ Nyɔŋmɔ teŋ lɛ. Ekaba kɔkɔɔkɔ akɛ oooha Abonsam aha oku ohiɛ oshwie anɔkwale ni eji akɛ Yehowa ji “musuŋtsɔlɔ kɛ durolɔ ní toɔ tsui, ní mɔbɔnalɛ . . . fá pii” lɛ nɔ.—2 Mose 34:6.\nWɔfãtɔɔi lɛ Baanyɛ Aje Wɔnijiaŋ Wui\n10. Mɛɛ gbɛ̀i anɔ fãtɔɔi ni yɔɔ wɔhe lɛ baanyɛ aje wɔnijiaŋ wui?\n10 Kristofoi komɛi anijiaŋ jeɔ wui yɛ fãtɔɔi ni yɔɔ amɛhe lɛ ní haaa amɛnyɛ amɛsɔmɔ Nyɔŋmɔ taakɛ amɛshweɔ lɛ hewɔ. Ani nakai eji yɛ ogbɛfaŋ? Ekolɛ, hela ko ni mli wa, gbɔlɛ, aloo nibii krokomɛi ni tamɔ enɛɛmɛi haaa onyɛ okɛ ohe awo shiɛmɔ nitsumɔ lɛ mli babaoo tamɔ eji be ko ni eho lɛ. Eji anɔkwale akɛ awoɔ Kristofoi hewalɛ koni amɛhé be kɛsɔmɔ Nyɔŋmɔ. (Efesobii 5:15, 16) Ni kɛji onijiaŋ miije wui yɛ gbɔjɔmɔ diɛŋtsɛ ko ni yɔɔ ohe ní haaa onyɛ okɛ ohe awo shiɛmɔ nitsumɔ lɛ mli babaoo hewɔ lɛ hu?\n11. Mɛɛ gbɛ nɔ Paulo ŋaawoo ni yɔɔ Galatabii 6:4 lɛ he baanyɛ aba sɛɛnamɔ kɛha wɔ?\n11 Biblia lɛ woɔ wɔ hewalɛ koni wɔkafee kpɔkee, shi moŋ wɔkɔ “mɛi ni tsɔɔ hemɔkɛyeli kɛ tsuishitoo nɔ náa shiwoi lɛ anane.” (Hebribii 6:12) Kɛ́ wɔbaanyɛ enɛ he nii wɔtsu lɛ, no lɛ ja wɔpɛi nɔkwɛmɔnɔ kpakpa ni amɛfee amɛfɔ̃ shi lɛ mli, ní wɔbɔ mɔdɛŋ wɔkase amɛhemɔkɛyeli lɛ. Kɛlɛ, wɔhe ni wɔkɛaato mɛi krokomɛi ahe yɛ gbɛ ni ejaaa nɔ, ní no aha wɔmu sane naa akɛ wɔhiii kɛhaaa nɔ̃ kpakpa ko lɛ yeŋ ebuaŋ wɔ. No hewɔ lɛ, Paulo woɔ wɔ ŋaa akɛ: “Mɔ fɛɛ mɔ aka lɛ diɛŋtsɛ enitsumɔ ekwɛ, ni no dani eeená nɔ ko yɛ lɛ diɛŋtsɛ emli kɛkɛ ni eshwã efɔ nɔ, ni jeee mɔ kroko nɔ̃ lɛ nɔ.” Wɔɔfee jogbaŋŋ akɛ wɔɔbo eŋaawoo lɛ toi.—Galatabii 6:4.\n12. Mɛni hewɔ wɔmli baanyɛ afili wɔ yɛ gbɛ ni wɔtsɔɔ nɔ wɔsɔmɔɔ Yehowa lɛ mli lɛ?\n12 Kɛ́ helai ni mli wawai haaa Kristofoi anyɛ afee babaoo yɛ sɔɔmɔ nitsumɔ lɛ mli po lɛ, amɛmli baanyɛ afili amɛ. Biblia lɛ maa nɔ mi kɛhaa wɔ akɛ: “Nyɔŋmɔ jeee mɔ ni yeɔ sane ni ejaaa ni ehiɛ aaakpa nyɛnitsumɔ lɛ nɔ kɛ suɔmɔ deŋme ni nyɛgbo yɛ egbɛi lɛ ahewɔ” lɛ. (Hebribii 6:10) Ekolɛ naagbai komɛi ni onyɛɛɛ he nɔ ko ofee lɛ eha amrɔ nɛɛ ewa kɛha bo akɛ ooofee babaoo yɛ sɔɔmɔ nitsumɔ lɛ mli tamɔ be ni eho lɛ. Kɛlɛ, yɛ Yehowa dɛŋ yelikɛbuamɔ naa lɛ, obaanyɛ otsɔ gbɛ̀i krokomɛi ni atsɔɔ nɔ akɛhe woɔ Kristofoi anitsumɔ lɛ mli lɛ anɔ okɛ ohe awo shiɛmɔ nitsumɔ lɛ mli kɛmɔ shi. Gbɛ̀i nɛɛ ekomɛi ji tɛlifon nɔ odaseyeli kɛ odaseyeli kɛtsɔ woloŋmaa nɔ. Ná nɔmimaa akɛ Yehowa Nyɔŋmɔ baajɔɔ bo yɛ osusuma fɛɛ ni okɛsɔmɔɔ lɛ, kɛ agbɛnɛ hu yɛ suɔmɔ ni oyɔɔ kɛha lɛ kɛ onanemɛi adesai lɛ hewɔ.—Mateo 22:36-40.\n“Jaramɔ Bei” lɛ Baanyɛ Aje Wɔnijiaŋ Wui\n13, 14. (a) “Jaramɔ bei” nɛɛ baanyɛ aha wɔhao yɛ mɛɛ gbɛ nɔ? (b) Bɔ ni weku mlibii edɔɔɔ amɛhe ha lɛ eje kpo faŋŋ ŋmɛnɛ yɛ mɛɛ gbɛ nɔ?\n13 Eyɛ mli akɛ wɔmiikpa Nyɔŋmɔ jalɛ jeŋ hee lɛ gbɛ moŋ, shi amrɔ nɛɛ wɔyɛ “jaramɔ bei” amli. (2 Timoteo 3:1) Wɔle akɛ nibii ni yaa nɔ ní haoɔ mɔ nɛɛ fɛɛ tsɔɔ akɛ wɔkpɔmɔ ebɛŋkɛ, ni enɛ haa wɔtsɛ́ɔ wɔtsui wɔŋmɛɔ wɔmli. Kɛlɛ, wɔyeee wɔhe kɛjɛɛɛ naagbai ni yaa nɔ yɛ hei ni wɔyɔɔ lɛ ahe. Ákɛ nɔkwɛmɔnɔ lɛ, ani oji mɔ ko ni tsuuu nii? Ekolɛ eji ta akɛ aaaná nitsumɔ yɛ he ni oyɔɔ lɛ, ni no hewɔ lɛ, yɛ be mli ni je naa ni je tsɛreɔ lɛ, ekolɛ obaasusu he kɛji Yehowa miina shihilɛ mli ni oyɔɔ lɛ, ní asaŋ eboɔ osɔlemɔi atoi. Ekolɛ okɛ jalɛsane ni ayeee tamɔ hiɛaŋkwɛmɔ aloo nɔ ko ni tamɔ nakai miikpe yɛ he ni oyɔɔ lɛ. Saneyitsei kɛkɛ ni jeɔ kpo yɛ adafitswaa woji amli lɛ akanemɔ baanyɛ aha ohao taakɛ jalɔ Lot “hao” (“nijiaŋ je wui,” Young’s Literal Translation of the Holy Bible) yɛ mɛi ni hi ebeaŋ lɛ anyenyeŋtswibɔɔ lɛ hewɔ lɛ.—2 Petro 2:7.\n14 Naagbee gbii lɛ ahe okadii lɛ ateŋ ekome ko yɛ ni wɔnyɛŋ wɔku wɔhiɛ wɔshwie nɔ. Biblia lɛ gba akɛ mɛi babaoo baatsɔmɔ “mɛi ni edɔɔɔ mɔ he.” (2 Timoteo 3:3) Wekui babaoo yɛ ní amɛmli bii lɛ edɔɔɔ amɛhe. Wolo ni ji Family Violence lɛ wie akɛ: “Saji ni nine eshɛ nɔ lɛ tsɔɔ akɛ mɛi diɛŋtsɛ aweku mlibii moŋ baagbe amɛ, amɛbaaye amɛ awui, amɛbaahao amɛ loo amɛbaato amɛ kabonaa fe bɔ ni mɛi kpɔ̃ji baafee amɛ. Kɛha onukpai kɛ gbekɛbii komɛi lɛ, weku lɛ ní kulɛ esa akɛ efee he ko ni asumɔɔ mɔ ní mɔ yɔɔ shweshweeshwe yɛ lɛ ebatsɔ he ni yɔɔ oshara fe fɛɛ.” Mɛi ni kɛ shihilɛi ni ehiii kpeɔ yɛ amɛwekui amli lɛ kɛ yeyeeyefeemɔ kɛ nijiaŋwujee babaoo kpeɔ yɛ sɛɛ mli. Ni kɛ́ oyɛ shihilɛ ni tamɔ nakai mli hu?\n15. Mɛɛ gbɛ nɔ suɔmɔ ni Yehowa yɔɔ kɛha wɔ lɛ mli kwɔ kwraa fe adesai anɔ̃?\n15 Lalatsɛ David lá akɛ: “Kɛ́ mi diɛŋtsɛ mitsɛ kɛ minyɛ po aaashi mi lɛ, Yehowa diɛŋtsɛ baahere mi atuu.” (Lala 27:10, NW) Kwɛ miishɛɛ sane ni eji akɛ wɔɔle akɛ suɔmɔ ni Yehowa yɔɔ kɛha wɔ lɛ mli kwɔ kwraa fe nɔ ni wɔfɔlɔi ni ji adesai lɛ yɔɔ kɛha wɔ lɛ! Eyɛ mli akɛ eyɛ dɔlɛ ákɛ ofɔlɔi aaashi bo ni amɛkwɛɛɛ otsiabo, amɛfee bo niseniianii, aloo amɛkpoo bo moŋ, shi nifeemɔi nɛɛ ateŋ eko kwraa nyɛɛɛ afite suɔmɔ ni Yehowa yɔɔ kɛha bo lɛ. (Romabii 8:38, 39) Ohiɛ akakpa nɔ akɛ Nyɔŋmɔ bɛŋkɛɔ mɛi ni esumɔɔ amɛ lɛ. (Yohane 3:16; 6:44) Otsɛ ni yɔɔ ŋwɛi lɛ sumɔɔ bo ekɔɔɔ he eko bɔ ni adesai kɛ bo yeɔ haa!\nNibii Pɔtɛɛi Komɛi ni Obaanyɛ Ofee Kɛdamɔ Nijiaŋwujee Naa\n16, 17. Kɛ́ mɔ kɛ nijiaŋwujee kpe lɛ, mɛni ebaanyɛ efee koni ekãa ni eyɔɔ yɛ mumɔŋ lɛ akaba shi?\n16 Nibii pɔtɛɛi komɛi yɛ ni obaanyɛ ofee kɛdamɔ nijiaŋwujee naa. Ákɛ nɔkwɛmɔnɔ lɛ, okɛ ohe awo Kristofoi anitsumɔi kpakpai lɛ amli. Jwɛŋmɔ Nyɔŋmɔ Wiemɔ lɛ nɔ, titri lɛ kɛ́ okɛ nijiaŋwujee ni tamɔ nɔ ni onyɛŋ naa odamɔ kpe. Lalatsɛ lɛ lá akɛ: “Kɛ́ mikɛɛ: Minane miishane! lɛ, Yehowa, omɔbɔnalɛ lɛ hiɛ mimli. Kɛ́ ŋkɔmɔyeli fa babaoo yɛ mimli lɛ, omiishɛjemɔi lɛ haa misusuma mii shɛɔ ehe.” (Lala 94:18, 19) Biblia lɛ ní oookane daa lɛ baaha wiemɔi ni shɛjeɔ mɔ mii ní asaŋ ewoɔ mɔ hewalɛ ahi ojwɛŋmɔ mli.\n17 Sɔlemɔ hu he hiaa waa. Kɛ́ ebalɛ akɛ onyɛɛɛ ofɔse nibii ni yɔɔ otsuiŋ lɛ fɛɛ po oshwie shi lɛ, Yehowa le nɔ̃ pɔtɛɛ ni otaoɔ okɛɛ lɛ. (Romabii 8:26, 27) Lalatsɛ lɛ kɛ nɔmimaa kɛɔ wɔ akɛ: “Shɛ ojatsu lɛ ofɔ̃ Yehowa nɔ, ni lɛ eeehiɛ omli; eŋmɛŋ gbɛ gbi ko gbi ko ni jalɔ adidã.”—Lala 55:23.\n18. Mɛɛ nibii pɔtɛɛi komɛi mɔ ko ni ehao lɛ baanyɛ efee koni ekɛdamɔ enaagba lɛ naa?\n18 Jwɛŋmɔŋ helai haa mɛi komɛi anijiaŋ jeɔ wui. * Kɛ́ nakai eji yɛ ogbɛfaŋ lɛ, no lɛ bɔɔ mɔdɛŋ koni kɛ́ fee lɛ, okɛ ojwɛŋmɔ ama Nyɔŋmɔ jeŋ hee lɛ kɛ be mli ní “maŋbii lɛ ateŋ mɔ ko ekɛɛŋ akɛ: Migbɔjɔ!” lɛ nɔ. (Yesaia 33:24) Kɛ́ nibii ni gbaa ojwɛŋmɔ naa lɛ jeee nibii komɛi ni kɛ́ eba ni be fioo sɛɛ lɛ etee lɛ, no lɛ nilee yɛ mli akɛ oooyana datrɛfonyo koni ekwɛ bo. (Mateo 9:12) Ehe miihia hu koni okwɛ ni oná gbɔmɔtsoŋ hewalɛ jogbaŋŋ. Ebaahi jogbaŋŋ akɛ oooye nii ni hewalɛ yɔɔ mli, ni ogbɔle okpɔiaŋ hu. Kwɛmɔ ni oná wɔ̀ ni sa. Kaakwɛ tɛlivishiŋ kɛyashi jenamɔ yi wa, ni okɛ ohe akawo hiɛtserɛjiemɔi ni baaha etɔ bo ní ohao amli. Nɔ ni fe fɛɛ lɛ, yaa nɔ okɛ ohe awo nitsumɔi ni saa Nyɔŋmɔ hiɛ amli! Eyɛ mli akɛ be ni Yehowa ‘baatsumɔ hiɛaŋ yaafonui fɛɛ’ lɛ shɛko moŋ, shi ebaaye ebua bo koni onyɛ odamɔ shihilɛ ni okɛkpe lɛ naa.—Kpojiemɔ 21:4; 1 Korintobii 10:13.\nNí Wɔɔhi “Nyɔŋmɔ Nine ni Wa lɛ Shishi”\n19. Mɛɛ shi Yehowa wo mɛi ni naa amanehulu lɛ?\n19 Biblia lɛ maa nɔ mi kɛhaa wɔ akɛ, eyɛ mli akɛ jalɔ amanehului fa moŋ, shi “Yehowa jieɔ lɛ kɛjɛɔ fɛɛ mli.” (Lala 34:19) Mɛɛ gbɛ nɔ Nyɔŋmɔ tsɔɔ efeɔ enɛ? Beni bɔfo Paulo tee nɔ esɔle koni ajie ‘ŋmei ko ni yɔɔ eheloo mli’ lɛ aha lɛ lɛ, Yehowa kɛɛ lɛ akɛ: “Mihewalɛ lɛ, gbedeefeemɔ mli eyeɔ emuu yɛ.” (2 Korintobii 12:7-9) Mɛɛ shi Yehowa wo Paulo, ni bo hu mɛɛ shi ewoɔ bo? Ewooo shi akɛ ebaafo amanehulu ni onaa lɛ asɛɛ amrɔ nɛɛ, shi moŋ ákɛ ebaaha bo hewalɛ koni onyɛ odamɔ naa.\n20. Yɛ kaai ni wɔkɛkpeɔ lɛ fɛɛ asɛɛ lɛ, mɛni nɔ mi amaa kɛhaa wɔ yɛ 1 Petro 5:6, 7 lɛ?\n20 Bɔfo Petro ŋma akɛ: “Nyɛbaa nyɛhe shi yɛ Nyɔŋmɔ nine ni wa lɛ shishi, koni ewo nyɛnɔ yɛ be ni sa mli. Nyɛŋɔa nyɛhaomɔ fɛɛ nyɛfɔa enɔ, ejaakɛ lɛ ejwɛŋɔ nyɛnɔ.” (1 Petro 5:6, 7) Akɛni Yehowa susuɔ ohe hewɔ lɛ, ekwaŋ bo. Ebaaye ebua bo yɛ kaai ni okɛkpeɔ lɛ fɛɛ asɛɛ. Ohiɛ akakpa nɔ akɛ anɔkwa Kristofoi lɛ yɛ “Nyɔŋmɔ nine ni wa lɛ shishi.” Yɛ be mli ni wɔsɔmɔɔ Yehowa lɛ, ehaa wɔ hewalɛ koni wɔnyɛ shi wɔfĩ. Kɛ́ wɔyeɔ lɛ anɔkwa lɛ, no lɛ nɔ ko nyɛŋ aye wɔ awui yɛ mumɔŋ ni sɛɛ baatsɛ. Belɛ, eba akɛ wɔɔya nɔ wɔye Yehowa anɔkwa bɔni afee ni wɔhi shi kɛya naanɔ yɛ jeŋ hee ni ewo he shi lɛ mli, ni no lɛ, gbi ni ebaafo amanehului fɛɛ ni nɔnalɔ naa lɛ asɛɛ kwrakwra lɛ, wɔbaana!\n^ kk. 1 Atsake gbɛi lɛ.\n^ kk. 18 Jwɛŋmɔŋ helai haoɔ mɔ babaoo fe nijiaŋ wui kɛkɛ ni ejeɔ. Ayɔse akɛ ehaa mɔ miishɛɛ fɛɛ tãa, ni enɛ yaa nɔ be kpalaŋŋ. Kɛ́ ootao hela nɛɛ he saji babaoo lɛ, no lɛ kwɛmɔ blɔfo Buu-Mɔɔ srɔtoi ni ji October 15, 1988 baafa 25-29; November 15, 1988 baafa 21-24; kɛ Buu-Mɔɔ ni je kpo yɛ September 1, 1996 baafa 30-31 lɛ amli.\n• Mɛni hewɔ Yehowa tsuji tete naa amanehulu lɛ?\n• Mɛni ji nibii ni baanyɛ aha Nyɔŋmɔ webii lɛ anijiaŋ aje wui lɛ ateŋ ekomɛi?\n• Mɛɛ gbɛ nɔ Yehowa yeɔ ebuaa wɔ ni wɔnyɛɔ wɔdamɔɔ yeyeeyefeemɔi anaa?\n• Wɔyɛ “Nyɔŋmɔ nine ni wa lɛ shishi” yɛ mɛɛ gbɛ nɔ?\n[Mfonirii ni yɔɔ baafa 25]\nYɛ kaai ni Yehowa webii kɛkpeɔ lɛ fɛɛ asɛɛ lɛ, amɛyɛ nɔ̃ nɔ ni amɛaadamɔ amɛná miishɛɛ\nTɛlifon nɔ odaseyeli ji gbɛ̀i ni wɔtsɔɔ nɔ wɔkɛ wɔtsui muu fɛɛ sɔmɔɔ Yehowa lɛ ateŋ ekome\nKɛmaje Mɔ Ko Kɛmaje Mɔ Ko Yehowa Jieɔ Mɛi Ni Naa Amanehulu Lɛ\nw06 7/15 bf. 25-29


Yesu Abɛbua ni Kɔɔ Yookpeemɔ Okpɔlɔŋmɛɛ lɛ He (Mateo 22) | Yesu Wala Shihilɛ\nYOOKPEEMƆ OKPƆLƆŊMƐƐ LƐ HE NƆKWƐMƆNƆ\nBe ni Yesu kɛ esɔɔmɔ nitsumɔ lɛ baa naagbee lɛ, ekɛ nɔkwɛmɔnii tsu nii kɛkpa woloŋmalɔi lɛ kɛ osɔfoi tsiifoi lɛ ahe mama. Enɛ hewɔ lɛ, amɛmiitao amɛgbe lɛ. (Luka 20:19) Shi Yesu kɛwaaa jɛmɛ. Egba nɔkwɛmɔnɔ kroko:\nEkɛɛ akɛ: “Ŋwɛi Maŋtsɛyeli lɛ tamɔ maŋtsɛ ko ní ŋmɛ yookpeemɔ he okpɔlɔ ehã ebinuu. Ni etsu enyɔji koni amɛyatsɛ mɛi ni afɔ̃ amɛ nine kɛhã yookpeemɔ okpɔlɔŋmɛɛ lɛ, shi amɛmiii baa.” (Mateo 22:2, 3) Yesu tsĩ “ŋwɛi Maŋtsɛyeli lɛ” tã kɛje nɔkwɛmɔnɔ lɛ shishi. Ŋwanejee ko bɛ he akɛ, Yehowa Nyɔŋmɔ ji “maŋtsɛ” lɛ. Namɔ ji maŋtsɛ lɛ bi lɛ, kɛ mɛi ni afɔ̃ amɛ nine kɛba yookpeemɔ okpɔlɔŋmɛɛ lɛ shishi lɛ? Shi kome ekoŋŋ lɛ, ewaaa akɛ mɔ fɛɛ mɔ baayɔse akɛ Yehowa Bi lɛ ni gbaa nɔkwɛmɔnɔ lɛ ji maŋtsɛ lɛ bi lɛ, ni nakai nɔŋŋ ewaaa akɛ abaayɔse akɛ mɛi ni afɔ̃ amɛ nine lɛ ji mɛi ni baafata Bi lɛ he yɛ ŋwɛi Maŋtsɛyeli lɛ mli lɛ.\nNamɛi ji mɛi ni afɔ̃ amɛ nine klɛŋklɛŋ? Namɛi Yesu kɛ bɔfoi lɛ shiɛ Maŋtsɛyeli lɛ he sane lɛ amɛtsɔɔ? Yudafoi lɛ. (Mateo 10:6, 7; 15:24) Yɛ afi 1513 D.Ŋ.B. lɛ, maŋ nɛɛ kpɛlɛ nɔ akɛ amɛbaaye Mla kpaŋmɔ lɛ nɔ, ni amɛ amɛná hegbɛ lɛ klɛŋklɛŋ akɛ amɛtsɔmɔ “osɔfoi amaŋtsɛyeli.” (2 Mose 19:5-8) Shi mɛɛ be afɔ̃ amɛ nine kɛhã “yookpeemɔ okpɔlɔŋmɛɛ lɛ”? Afee enɛ yɛ afi 29 Ŋ.B. be ni Yesu bɔi ŋwɛi Maŋtsɛyeli lɛ he sane lɛ shiɛmɔ lɛ.\nTe Israelbii lɛ ateŋ mɛi babaoo here ninefɔɔ lɛ nɔ hã tɛŋŋ? Taakɛ Yesu wie lɛ, “amɛmiii baa.” Jamɔŋ hiɛnyiɛlɔi lɛ kɛ Israelbii lɛ ateŋ mɛi babaoo heee yeee akɛ Yesu ji Mesia kɛ mɔ ni Nyɔŋmɔ ehala akɛ Maŋtsɛ lɛ.\nShi Yesu tsɔɔ akɛ abaahã Yudafoi lɛ hegbɛ ekoŋŋ, ekɛɛ akɛ: “[Maŋtsɛ lɛ saa] etsu nyɔji krokomɛi ekɛɛ, ‘Nyɛkɛa mɛi ni afɔ̃ amɛ nine lɛ akɛ: “Naa! Migbe miniyenii lɛ naa, agbe mitsinahii kɛ mikooloi ni ewo fɔ lɛ, ni agbe nɔ fɛɛ nɔ naa. Nyɛbaa yookpeemɔ okpɔlɔŋmɛɛ lɛ shishi.”’ Shi amɛbuuu po, ni amɛkɔlɔ amɛgbɛi, mɔ kome tee eŋmɔ mli, ni mɔ kroko hu tee eguɔyeli; shi mɛi ni shwɛ lɛ mɔmɔ nyɔji lɛ, amɛfee amɛ niseniianii, ni amɛgbe amɛ.” (Mateo 22:4-6) Nɔ ko tamɔ nɛkɛ ji nɔ ni tee nɔ be ni ato Kristofoi asafo lɛ shishi lɛ. Nakai beiaŋ lɛ, Yudafoi lɛ yɛ hegbɛ lolo akɛ amɛtsɔmɔɔ Maŋtsɛyeli lɛ mli bii, shi amɛteŋ mɛi pii hereee tsɛmɔ lɛ nɔ, ni amɛwa ‘maŋtsɛ lɛ nyɔji lɛ’ ayi po.—Bɔfoi 4:13-18; 7:54, 58.\nMɛni jɛ nɔ ni amɛfee lɛ mli kɛba? Yesu kɛɛ akɛ: “Maŋtsɛ lɛ mli fu, ni etsu etabilɔi, ni amɛyagbe nakai gbɔmɔgbelɔi lɛ, ni amɛshã amɛmaŋ lɛ.” (Mateo 22:7) Enɛ ba Yudafoi lɛ anɔ yɛ afi 70 Ŋ.B., be ni Romabii lɛ kpãtã “amɛmaŋ,” ni ji Yerusalem lɛ hiɛ lɛ.\nAni ninefɔɔ lɛ ni amɛhereee nɔ lɛ tsɔɔ akɛ afɔŋ mɛi krokomɛi nine dɔŋŋ? Nɔkwɛmɔnɔ ni Yesu gbaa lɛ etsɔɔɔ nakai. Yesu tee nɔ ewie akɛ: “Kɛkɛ ni [maŋtsɛ lɛ kɛɛ] enyɔji lɛ akɛ, ‘Ato yookpeemɔ okpɔlɔŋmɛɛ lɛ he gbɛjianɔ agbe naa moŋ, shi mɛi ni afɔ̃ amɛ nine lɛ, amɛsaaa. No hewɔ lɛ, nyɛyaa gbɛjegbɛi ni yaa maŋ lɛ ŋmaŋmashai lɛ anɔ lɛ anɔ, ni nyɛyafɔ̃a mɔ fɛɛ mɔ ni nyɛaana lɛ nine kɛbaa yookpeemɔ okpɔlɔŋmɛɛ lɛ shishi.’ Kɛkɛ ni nakai nyɔji lɛ yiŋ amɛtee gbɛjegbɛi lɛ anɔ ni amɛyabua mɛi ni amɛna lɛ fɛɛ naa, mɛi fɔji kɛ mɛi kpakpai; ni yookpeemɔ tsũ lɛ mli yi tɔ kɛ mɛi ni tara niyenii lɛ ashi.”—Mateo 22:8-10.\nNɔ ko ni sa kadimɔ ji, sɛɛ mli lɛ, bɔfo Petro ji mɔ klɛŋklɛŋ ni atsu ni yaye ebua jeŋmajiaŋbii, ni ji mɛi ni jeee Yudafoi lɛ loo mɛi ni kɛ amɛhe ebadɔmɔko Yudafoi lɛ, ni amɛbatsɔmɔ anɔkwa Kristofoi. Yɛ afi 36 Ŋ.B. lɛ, Nyɔŋmɔ mumɔ krɔŋkrɔŋ lɛ ba Roma asraafoiatsɛ ni atsɛɔ lɛ Kornelio lɛ kɛ eweku lɛ nɔ, ni no hã amɛná hegbɛ akɛ amɛtsɔmɔ ŋwɛi Maŋtsɛyeli lɛ ni Yesu tsĩ tã lɛ mli bii.—Bɔfoi 10:1, 34-48.\nYesu tsɔɔ akɛ, jeee mɛi fɛɛ ni ba okpɔlɔŋmɛɛ lɛ shishi lɛ “maŋtsɛ lɛ” baakpɛlɛ akɛ amɛhi okpɔlɔŋmɛɛ lɛ shishi. Ekɛɛ akɛ: “Be ni maŋtsɛ lɛ ba mɛi ni afɔ̃ amɛ nine lɛ kwɛmɔ lɛ, ehiŋmɛi gba nuu ko ni wooo yookpeemɔ atade nɔ yɛ jɛmɛ. No hewɔ lɛ, ekɛɛ lɛ akɛ, ‘Naanyo, te ofee tɛŋŋ obote mli ni owooo yookpeemɔ atade lɛ?’ Enyɛɛɛ etswa esɛŋ. Kɛkɛ ni maŋtsɛ lɛ kɛɛ etsuji lɛ akɛ, ‘Nyɛfimɔa eniji kɛ enaji ni nyɛshɛa lɛ nyɛfɔ̃a agbonaa duŋ lɛ mli. Jɛmɛ ji he ni ebaafo, ni ebaakpe enyanyɔjiashi yɛ.’ Ejaakɛ afɔ̃ mɛi babaoo nine moŋ nɛ, shi mɛi fioo ahala.”—Mateo 22:11-14.\nEeenyɛ efee akɛ, jamɔŋ hiɛnyiɛlɔi lɛ ni boɔ Yesu toi lɛ nuuu nɔ ni ewieɔ lɛ shishi loo amɛnyɛɛɛ amɛna bɔ ni ekɔɔ amɛhe ehãa. Fɛɛ sɛɛ lɛ, amɛnyaaa nɔ ni ewieɔ lɛ he, ni amɛtswa amɛfai shi fe tsutsu lɛ akɛ amɛbaagbe lɛ yɛ amɛhiɛ shi ni eshwieɔ lɛ hewɔ.\nYɛ Yesu nɔkwɛmɔnɔ lɛ mli lɛ, namɔ ji “maŋtsɛ lɛ,” namɔ ji “ebinuu lɛ,” ni namɛi ji mɛi klɛŋklɛŋ ni afɔ̃ amɛ nine kɛhã yookpeemɔ okpɔlɔŋmɛɛ lɛ?\nMɛɛ be afɔ̃ Yudafoi lɛ nine? Namɛi hu afɔ̃ amɛ nine yɛ no sɛɛ?\nMɛni wiemɔ ni ji, afɔ̃ mɛi babaoo nine moŋ nɛ, shi mɛi fioo ahala lɛ tsɔɔ?\nNyɔŋmɔ boɔ mɛi ni jaa lɛ lɛ asɔlemɔi atoi ni etsuɔ he nii ekɔɔɔ he eko amɛhewolonɔ su, maji anɔ ni amɛjɛ, loo mɛi ni amɛji. Te wɔfeɔ tɛŋŋ wɔleɔ?\nKɛmaje Mɔ Ko Kɛmaje Mɔ Ko Maŋtsɛ ko Tsu Koni Ayatsɛ Mɛi ni Afɔ̃ Amɛ Nine\njy yitso 107 bf. 248-249